hotchpotch/miracl-hf-unified huggingface dataset:
సూర్య నమస్కారాలు
యోగాసనం, ప్రాణాయామం, మంత్రము మరియూ చక్ర ధ్యానం కూడుకుని చేసే సంపూర్ణ సాధనే సూర్య నస్కారాలు. బ్రహ్మ మూహూర్తంలో చేస్తే చాలా ఫలితాన్ని ఇస్తాయి. వేద పురాణాలలో సూర్యనమస్కారాల ప్రస్తావన ఉంది. రావణాసురిడితో యుద్దానికి ముందు రాముడుకి అగస్త్య మహముని సూర్య నమస్కారాలను బోధిస్తాడూ. ఈ శ్లొకాలు వాల్మీకి రామాయణం యుద్ధ కాండలో ఉన్నాయి.
సూర్య నమస్కారాలలో 12 మంత్రాలు ఉన్నాయి.
సూర్యోదయం వేళలో సూర్యునికి అభిముఖంగా నిలబడి సూర్య నమస్కారాలు చెయ్యాలి.
సూర్య నమస్కారాల వలన ఊపిరితిత్తులు, జీర్ణకోశం, నాడీ మండలం, గుండె మొదలైన అవయవాలన్నీ బలపడి రక్తప్రసారం సక్రమంగా జరిగి అంగసౌష్టవం పెరుగుతుంది. నడుము సన్నబడుతుంది. ఛాతీ వికసిస్తుంది. వీటి వలన రోగ నిరోధక శక్తి పెరుగుతుంది.పన్నెండు భంగిమలతో కూడిన సూర్యనమస్కారాలలో ఒక సంక్షిప్తమైన ప్రాణాయామం, ధ్యానం సమ్మిళితమైన వ్యాయామం ఇమిడి ఉన్నాయి. శ్వాస పై ధ్యాస,వేదాత్మక ప్రార్థనలు వంటి వాటితో ఈ ప్రక్రియలను జోడించాలి. శరీరంలో ఉండే ప్రతి అవయవంలోని విష పదార్థాలను సహజ సిద్ధంగా తొలగించగల ప్రక్రియలివి
సీ ప్లస్ ప్లస్
సీ ప్లస్ ప్లస్ సీని పోలి ఉండే మరియొక ప్రాచుర్యం చెందిన భాష. ఇది సీ భాషకు కొనసాగింపు అని చెప్పవచ్చు. ఎందుకంటే సీ ప్లస్ ప్లస్ లో సీ భాషకు ఆబ్జెక్ట్ ఓరియెంటెడ్ ప్రోగ్రామింగ్ విధానాలను జత చేర్చారు. దీన్ని అమెరికాకు చెందిన బెల్ పరిశోధనా సంస్థలో పని చేసే బ్యాన్ స్తౌస్తుప్ అనే కంప్యూటర్ శాస్త్రవేత్త రూపొందించడం జరిగింది. దీని ప్రధాన లక్ష్యం, పెద్ద సాఫ్టువేర్లను రాయడంలో సంక్లిష్టతను ఎదుర్కొనడం కోసమే. అంతే కాక ప్రోగ్రామింగ్ లో అప్పుడప్పుడూ ఉపయోగపడే కొన్ని అల్గారిథమ్‌లు, డేటా స్ట్రక్చర్‌లు లైబ్రరీల రూపంలో రూపొందించబడ్డాయి. దీని వలన ప్రోగ్రాములు వ్రాయడం సులభతరం అవడమే కాకుండా సమయం కూడా ఆదా అవుతుంది.
సీ ప్లస్ ప్లస్ లో hello world ప్రోగ్రాము ఈ విధంగా ఉంటుంది.
ఫంక్షన్ ఓవర్ లోడింగ్, డీఫాల్ట్ ఆర్గ్యుమెంట్స్, ఇన్ లైన్ ఫంక్షన్సు, క్లాసులు, మొదలైనవి.
కోబాల్
కోబాల్ (COBOL) పాత తరానికి ఒక కంప్యూటర్ భాష. దీని పూర్తిపేరు "కామన్ బిజినెస్ ఓరియంటెడ్ లాంగ్వేజి". దీన్ని రూపొందించి కొన్ని దశాబ్దాలు దాటినా ఇప్పటికీ మెయిన్ ఫ్రేమ్ లాంటి కొన్ని కంప్యూటర్లపై ఇంకా వాడుతూనే ఉన్నారు. 1959 లో దీన్ని మొట్ట మొదటిసారిగా రూపొందించారు. దీని పేరులో ఉన్నట్టుగానే ఇది ప్రభుత్వ మరియు ప్రభుత్వేతర సంస్థల వ్యాపార ప్రయోజనాల కొరకు రూపొందించబడింది. 2002లో విడుదలైన కోబాల్ ప్రామాణికం ఆబ్జెక్ట్ ఓరియంటెడ్ ప్రోగ్రామింగ్ విధానం, మరియు ఇతర నూతన భాషల లక్షణాలను కూడా ఇముడ్చుకుంది.
ఫోర్ట్రాన్
ఫోర్ట్రాన్ అనగా ప్రొసీజర్ ఓరియంటెడ్ కంప్యూటర్ ప్రోగ్రామింగ్ భాష. "ఫార్ములా ట్రాన్సిలేషన్" అనే పదం నుంచి దీని పేరు పెట్టడం జరిగింది. ఇది సంక్లిష్టమైన గణిత సమస్యలను, సైన్సు కు సంభందించిన సమస్యలను పరిష్కరించడానికి చక్కగా సరిపోతుంది. 1950లో IBM వారు సైన్సు మరియు ఇంజనీరింగ్ అప్లికేషన్లలో వాడుకోవడానికి వీలుగా తయారు చేశారు. దీని ప్రధానా సృష్టికర్త జాన్ బాకస్. మొట్టమొదటి ఫోర్ట్రాన్ కంపైలర్ కోసం 18 నెలల సమయం వెచ్చించారు.
కంపైలర్
కంపైలర్ (Compiler) అనగా హై లెవల్ ప్రోగ్రామింగ్ భాషలో రాసిన ప్రోగ్రాములను కంప్యూటర్కు అర్థమయ్యే మెషీన్ భాషకు తర్జుమా చేసే ఒక సాఫ్టువేరు. ప్రతి హై లెవల్ భాషకు ఒక కంపైలర్ ఉంటుంది. ఒక భాషకు కంపైలర్ తయారు చేయాలంటే ముందు ఆ భాషకు వ్యాకరణాన్ని (గ్రామర్) ను రూపొందించాలి. ఈ వ్యాకరణాన్ని అనుసరించి మనం రాసిన ప్రోగ్రాములను కంపైలర్ సరియైనదా? కాదా? అనేది నిర్ణయిస్తుంది. మెషీన్ భాష నుంచి హైలెవెల్ కంప్యూటర్ భాషకు మార్చే సాఫ్టువేర్లను డీకంపైలర్ అని వ్యవహరిస్తుంటారు. 
కంప్యూటర్ కనుగొన్న తొలినాళ్ళలో కొన్ని సంవత్సరాలపాటు సాఫ్టువేర్ ను అసెంబ్లీ భాషలో రాసేవారు.
ఒక కంపైలర్ హై లెవల్ ప్రోగ్రామును మెషీన్ భాషకు మార్చడంలో వివిధ దశలున్నాయి.
లెక్సికల్ అనాలిసిస్ లో కంప్యూటర్ ప్రోగ్రామును టోకెన్లు (విడి భాగాలు) గా విభజిస్తారు. వీటికోసం రెగ్యులర్ ఎక్స్‌ప్రెషన్లను వాడతారు. సింటాక్స్ అనాలిసిస్ లో పైన విభజించిన విడిభాగాలు వ్యాకరణ పరంగా సరియైన ప్రోగ్రామును ఏర్పరుస్తాయో లేదో నిర్ణయిస్తుంది. అంతే కాకుండా టోకెన్ల నుంచి సింటాక్స్ ట్రీను నిర్మిస్తారు. సిమాంటిక్ విశ్లేషణలో ప్రోగ్రాము అర్థవంతమైనదా లేదా అని పరీక్షిస్తారు.
కోడ్ జనరేషన్ దశలో సింటాక్స్ ట్రీ లని ఆధారంగా చేసుకుని ఒక మధ్యస్థ స్థాయి భాషలో ఇన్‌స్ట్రక్షన్స్ గా మారుస్తారు. కోడ్ ఆప్టిమైజేషన్ దశలో ప్రోగ్రామ్ సామర్థ్యాన్ని పెంచడానికి ఇన్‌స్ట్రక్షన్స్ నిర్మాణంలో మార్పులు చేస్తారు.
రాముడుపాలెం
రాముడుపాలెం, గుంటూరు జిల్లా, నూజెండ్ల మండలానికి చెందిన గ్రామము .
రిడ్లీ జాకబ్స్
1967, నవంబర్ 26న జన్మించిన రిడ్లీ జాకబ్స్ (Ridley Detamore Jacobs) వెస్ట్‌ఇండీస్కు చెందిన క్రికెట్ క్రీడాకారుడు. 1990 దశాబ్దం మరియు 2000 దశాబ్దంలలో ఇతడు వెస్ట్‌ఇండీస్ క్రికెట్ జట్టుకు ప్రాతినిధ్యం వహించాడు. 
ఎడమచేతి బ్యాట్స్‌మెన్ అయిన రిడ్లీ జాకబ్స్ 31వ యేటా తొలి టెస్ట్ ఆడి తన ఆరేళ్ళ టెస్టు క్రీడా జీవితంలో మొత్తం 65 టెస్ట్ మ్యాచ్‌లు పూర్తిచేసుకునాడు. వికెట్ కీపర్‌గా 65 టెస్టులలో 207 క్యాచ్‌లను వికెట్ల వెనుక పట్టుకున్నాడు. జెఫ్ డూజాన్ తరువాత ఈ ఘనత సాధించిన రెండో వెస్ట్‌ఇండీస్ వికెట్ కీపర్ గా రికార్డు సాధించాడు.
రిడ్లీ జాకబ్స్ 147 వన్డేలలో ప్రాతినిధ్యం వహించి 1865 పరుగులు, వికెట్ల వెనుక 160 క్యాచ్‌లు సాధించాడు. వన్డేలలో 19 అర్థ సెంచరీలు సాధించాడు. వన్డేలలో అతని అత్యధిక స్కోరు 80 నాటౌట్.
ఇంగ్లాండ్కు విరుద్ధంగా బ్రియాన్ లారా సాధించిన టెస్ట్ చరిత్రలోనే అత్యధిక స్కోరు 400 నాటౌట్ సమయంలో అతడు కూడా క్రీజులో ఉండి సెంచరీతో కదం తొక్కి లారాతో కలిపి భారీ భాగస్వామ్యం జతచేశాడు. అతడు టెస్టులలో సాధించిన 3 సెంచరీలలో దీనికి ప్రత్యేకత ఉంది.
రిడ్లీ జాకబ్స్ 1999 మరియు 2003 ప్రపంచ కప్ క్రికెట్‌లలో వెస్ట్‌ఇండీస్‌కు ప్రాతినిధ్యం వహించాడు.
జాకబ్స్ వెస్ట్‌ఇండీస్ క్రికెట్ జట్టుకు రెండు టెస్టులలో నాయకత్వం వహించాడు. 2002-03లో బంగ్లాదేశ్తో జరిగిన రెండు టెస్టులకు నాయకత్వం వహించి ఆ రెండింటినీ డ్రాగా ముగించాడు.
విన్‌స్టన్ బెంజిమన్
1964, డిసెంబర్ 31న జన్మించిన విన్‌స్టన్ బెంజమిన్ (Winston Benjamin) వెస్టీండీస్కు చెందిన మాజీ క్రికెట్ క్రీడాకారుడు. 21 టెస్టు మ్యాచ్‌లకు మరియు 85 వన్డే మ్యాచ్‌లకు ఇతడు వెస్టీండీస్ తరఫున ప్రాతినిధ్యం వహించాడు. బెంజమిన్ తన తొలి టెస్టును 1987-88లో భారత్ పై ఢిల్లీలో ఆడినాడు.
బెంజిమన్ 1987-88లో తొలిసారిగా భారత్ పై ఢిల్లీలో టెస్ట్ క్రికెట్ ఆరంగేట్రం చేశాడు. 8 టెస్టులు ఆడిన తరువాత 1993 వరకు జట్టులో స్థానం దక్కలేదు. రెండు సంవత్సరాలు ఆడిన తరువాత మళ్ళీ 1994-95లో ఆస్ట్రేలియా పర్యటన తరువాత ఉధ్వాసనకు గురైనాడు. మొత్తం 21 టెస్టు మ్యాచ్‌లు ఆడి 470 పరుగులు, 61 వికెట్లు సాధించాడు. టెస్ట్ క్రికెట్‌లో అత్యధిక స్కోరు 85 పరుగులు. టెస్ట్ బౌలింగ్‌లో అత్యుత్తమ బౌలింగ్ విశ్లేషణ 46 పరుగులకు 4 వికెట్లు.
బంజిమన్ మొత్తం 85 వన్డేలలో ప్రాతినిధ్యం వహించి 298 పరుగులు, 100 వికెట్లు సాధించాడు. వన్డేలలో అత్యుత్తమ బౌలింగ్ విశ్లేషణ 22 పరుగులకు 5 వికెట్లు.
బెంజిమన్ 1987 మరియు 1992 ప్రపంచ కప్ క్రికెట్‌లో వెస్ట్‌ఇండీస్ జట్టుకు ప్రాతినిధ్యం వహించాడు. 
క్రీడాజీవితం అత్యున్నత దశ తరువాత కోచ్‌గా కొత్త అవతారం ఎత్తి లీవార్డ్ ఐలాండ్ జట్టుకు కోచ్‌గా కొద్దికాలం వ్యవహరించాడు. కాని 2005 జూన్లో తొలిగించబడ్డాడు.
వికీపీడియా(యాంత్రిక అనువాద కూర్పు)
వికీపీడియాను 2001 జనవరి 15లో ఆంగ్ల-భాషలో ఒకేఒక ముద్రణను www.wikipedia.com ప్రవేశపెట్టారు. తొలి నెలలలోనే "వికీపీడియా తటస్తమైన ఆలోచనా" విధానము ఏర్పాటుచేశారు, ఇది పక్షపాతములేని నుపెడియా పూర్వవిధానము వంటిదే.ఆరంభములో కొన్నే నియమాలు ఉండటంవల్ల నుపెడియా ప్రభావము లేకుండా వికీపీడియా స్వతంత్రముగా పనిచేసింది.జూలై 2007 లో BBC రేడియో 4లో వికీపీడియా మీద 30-నిమిషాల ప్రసారములో, పెరుగుతున్న వాడకము ఇంకా అందరికీ తెలియటమువల్ల వికీపీడియాను ఎక్కువగా ప్రజా సంప్రదాయాలలో సూచించటమువల్ల దీనిని 21 వ శతాబ్దములో సుప్రసిద్దముగా గుర్తించిన పేర్లలో (Google, Facebook, You Tube)ఉంది, ఇంకా వీటికి ఏవిధమైన సంజాయిషీ అవసరములేదు,20వ శతాబ్దములోని హూవేరింగ్ లేక కోక్ లాగానే ఇవి కూడా.వికీపీడియా బహిరంగ విధానమువల్ల ఆన్లైన్ విశ్వకోశములోని కథనాల అక్షరములను మార్చటము లేక హింసాత్మకముగా చేయటము చేయవచ్చని చాలామంది దుయ్యబట్టారు.గుర్తించదగినది ఏమనగా హాస్యనటుడు స్టీఫెన్ కోల్బెర్ట్ తన టివి ప్రదర్శన "ది కోల్బెర్ట్ రిపోర్ట్"లో చాలా ఉపకథలలో వికీపీడియాను వికటకవిత్వము చేశారు లేదా సూచించారు, మరియు దానికి సంభందించేట్టుగా "వికిఅలిటీ" అనే పదాన్ని ఉపయోగించారు.
ఉదాహరణకి , ఇది వికీపీడియా నుంచి సరిచూచిన ఉచిత మరియు వ్యాపార దృష్టి లేనిది, దీనిని UK జాతీయ పటనాంశాలలో ఇంకా ప్రపంచములో ఆంగ్లము ఎక్కువ మాట్లాడే వారికి ఉపయోగపడాలని చేసింది. వికీపీడియా ఫర్ స్కూల్స్ ఆన్-లైన్ లో లభ్యమవుతుంది: దీనికి సమానమైన ముద్రించిన విశ్వకోశము ఇంచుమించుగా ఇరవై వాల్యూములు ఉంటుంది.వికీపీడియా అనుభందములోని కొన్ని కథనాలను ప్రింటు చేసిన పుస్తకముగా మార్చటానికి ప్రయత్నించారు.
బొమ్మరిల్లు (2006 సినిమా)
బొమ్మరిల్లు 2006 సంవత్సరంలో విడుదలైన చలనచిత్రం. భాస్కర్ దర్శకత్వం మరియు దిల్ రాజు నిర్వహణలో చిత్రీకరించిన బొమ్మరిల్లులో సిద్ధార్థ్ నారాయణ్ తో జతగా జెనీలియా ప్రథమ పాత్రల్లో నటించగా ప్రకాష్ రాజ్ మరియు జయసుధ లు సిద్ధార్థ్ ధరించిన పాత్రకి తల్లితండ్రులుగా ద్వితీయ పాత్రల్లో నటించారు. ఈ సినిమా బాక్స్-ఆఫీసు సఫాలత్వం వల్లనా తమిళంలో సంతోష్ సుబ్రమణ్యం (2008) గా, బెంగాళీలో భలోబస భలోబస (2008)గా, ఒరియాలో డ్రీంగాళ్ (2009) గా రీ-మేక్ చేయబడింది.
ఈ చలనచిత్రం ముఖ్యంగా తండ్రీ కొడుకుల బంధుత్వం గురించి ప్రస్తావించింది. ఇందులో కొడుకు గురించి అతిగా పట్టించుకునే తండ్రి, తండ్రి వైపు ప్రేమ, కోపం మధ్య నలిగే కొడుకు పడే ఘర్షణ ప్రముఖంగా చూపించడం జరిగింది.సిద్ధు వాళ్ళ నాన్న తనకు అవసరమైనవన్ని తన ఇష్ట ప్రకారం చేస్తున్నాను అని అనుకొంటున్నాడు. కాని సిద్ధుకి వాళ్ళ నాన్న చేసే విషయాలేమి నచ్చవు. సిద్ధు వాళ్ళ నాన్న తనకి చెప్పకుండా పెళ్ళి సంభంధం తీసుకొస్తాడు. కాని సిద్ధు హాసిని అనే అమ్మాయిని ప్రేమిస్తాడు. ఈ విషయం కొన్ని రోజుల తరువాత సిద్ధు వాళ్ళింట్లో తెలుస్తుంది. సిద్ధు వాళ్ళ నాన్నకి ఈ విషయం నచ్చదు. అప్పుడు సిద్ధు హాసిని వారం రోజులు మన ఇంట్లో ఉంటే తనౌ మనకు అనుగుణంగా అనుకూలంగా ఏలా ఉండాలో తెలుసుకుని ఆ విధంగా తాను మారుతుంది అప్పుడు మీ అందరికి సరేనా అని అంటాడు. వారం రోజుల్లో అది సాధ్యమయ్యే పని కాదు అని వాళ్ళ నాన్న అంటాడు. నేను సాధ్యమని నిరూపిస్తాను అని చెప్పి,ఆ అమ్మాయిని సిద్ధు తన ఇంటికి తీసుకొస్తాడు. సిద్ధు హాసినిని తన ఇంటికి తీసుకొచ్చిన తరువాత సిద్ధు వాళ్ళ నాన్నకి సిద్ధు గురించి కొన్ని నిజాలు తెలుస్తాయి. అప్పుడు సిద్ధు వాళ్ళ నాన్నకి తన మనస్తత్వాన్ని తండ్రి తన దగ్గర చూపించిన తీరును వివరించి చెప్తాడు.ఆ తరువాత సిద్ధు,హాసిని ఒకటవుతారు.
గణపతి (నాటకం)
చిలకమర్తి లక్ష్మీనరసింహం గారు రచించిన హాస్య నాటకం
ఈ నాటకం రేడియోలో హైదరాబాదు కేంద్రం నుండి ప్రసారమైంది. ఆ రికార్డింగు ఇప్పుడు సీడీ లేదా కేసెట్టు రూపంలో దొరుకుతోంది ()
అందులోని పాత్రలు - పాత్రధారులు:
గణపతి - నండూరి సుబ్బారావు
గణపతి తల్లి - నాగరత్నమ్మ
గణపతి మేనమామ - ?
మహదేవయ్య - ?
చాకలి - ?
మిమిక్రీ
మిమిక్రీ (Mimicry) అనేది అనేక శబ్దాలను నోటితో అనుకరించగలిగే ఒక అపురూపమైన కళ. కొన్ని సంధర్బాలలో వ్యక్తుల ప్రవర్తనలను కూడా అనుకరిస్తారు. దీనినే తెలుగులో ధ్వన్యనుకరణ అంటారు. ఆంధ్రప్రదేశ్ లో నేరెళ్ళ వేణుమాధవ్ అనే ప్రసిద్ధి గాంచిన మిమిక్రీ కళాకారుని పేరు వినని వారుండరంటే అతిశయోక్తి కాదు. ఉదాహరణకు మిమిక్రీ కళాకారులు,వివిధ సినిమా మరియు నాటక కళాకారుల గొంతుకనూ, పక్షులు, జంతువులు చేసే శబ్దాలనూ, వివిధ వాయిద్య పరికరాలు చేసే శబ్దాలనూ, వివిధ వాహనాలు వెలువరించే శబ్దాలను నోటితో పలికిస్తుంటారు.ధ్వన్యనుకరణలో శబ్దాన్ని అనుకరణ చేస్తాము. అయితే తెలుగు భాషలో కొన్ని కొన్ని పనులకు మన పూర్వులు కొన్ని పేర్లు పెట్టారు. ఠంగుఠంగుమని గంట కొట్టడం, గలగల పారడం, కిలకిల నవ్వడం మొదలైనవి. ఆయా సందర్భాలలో మనం వీటిని ఉపయోగిస్తుంటాం లేదా విని ఆస్వాదిస్తుంటాం.
మూడు చేపల కథ
ఒకానొక చెరువులో సుమతి, కాలమతి, మందమతి అని మూడు చేపలు నివసించేవి. ఆ మూడు చేపలు మంచి స్నేహితులు. చెరువులో నిండుగా నీళ్ళున్నంత కాలం ఆ మూడు చేపలకూ సుఖంగా కాలం గడిచి పోయింది. నెమ్మదిగా వర్షాకాలం ముగియడంతో నీళ్ళు ఇంకిపోసాగాయి. ఒక రోజు సుమతి వచ్చి మిగతా రెండు చేపలతో ఇలా అంది. "మిత్రులారా! ఈ చెరువులో నీళ్ళు ఎండిపోవస్తున్నాయి. ఇంకా మనం ఇక్కడ ఉండటం శ్రేయస్కరం కాదు. అంతేకాదు, ఇంతకు ముందుగా కొద్ది మంది జాలర్లు ఇక్కడికి వచ్చి, ఈ చెరువులో ఇంకా కొద్దిగా నీళ్ళు తగ్గిన తరువాత చేపలు పట్టాలని ఆలోచిస్తున్నారు. మనం ఈ చెరువును వదలి, ఇంకెక్కడికైనా వెళ్ళిపోదాం" అని అన్నది. ఇది విన్న మిగతా రెండు చేపలు, దాని మాటలు కొట్టి పడేశాయి. ఎప్పుడో చెరువు ఎండిపోతే ఇప్పుడే మారడం ఎందుకంటూ ఎగతాళి చేశాయి. కానీ తన మిత్రుల మాట లెక్క చేయకుండా సుమతి మాత్రం ఒక చిన్న కాలువ ద్వారా తప్పించుకుని వేరే చెరువులోకి వెళ్ళిపోయింది. కొద్ది కాలం తర్వాత ఆ చెరువులో చేపలు పట్టడానికి జాలర్లు రానే వచ్చారు. అప్పటికీ అక్కడే ఉన్న కాలమతి, మందమతిని వల వేసి పట్టుకొని బుట్టలో వేసుకొన్నారు. తన మిత్రుడైన సుమతి మాటను విననందుకు చింతిస్తూ, కాలమతి ఎట్లాగైనా తప్పించుకోవాలని ప్రయత్నించ సాగింది. ఆ జాలర్లు ఒకచోట తమ బుట్టను పక్కన పెట్టి ఒక కాలువలో దాహం తీర్చుకోవడానికి దిగారు. ఇదే అదనుగా భావించి కాలమతి బుట్టలోనుంచి ఆ కాలువ లోకి దూకి తప్పించుకున్నది. కానీ మందమతి మాత్రం జాలర్ల చేతిలోనే చిక్కి చని పోయింది.
స్వర్గం
"అయోమయ నివృత్తికి చూడండి స్వర్గం (సినిమా)"
స్వర్గం ఒక నమ్మకం. స్వర్గం గురించి అనేక మూలాల నుండి వివిధ రకాల నమ్మకాలు ఉన్నా, సాధారణంగా స్వర్గాన్ని విశ్వసించేవారి యొక్క నమ్మకాలు ఆ వ్యక్తి ఏ మతసంప్రదాయానికి లేదా తెగకు చెందినవాడు అన్న విషయంపై ఆధారపడి ఉంటుంది. కొన్ని మతాలు మరణం తర్వాత ఆత్మలు అమరత్వంతో ప్రశాంత జీవనం గడిపే ఒక ప్రదేశంగా స్వర్గాన్ని సూచిస్తాయి. సాధారణంగా స్వర్గం అనంతంగా సాగే ఒక ఆనందమయ ప్రదేశంగా భావిస్తారు. 
మంచి పనులు చేసిన వాళ్ళు స్వర్గానికి వెళతారు. చెడ్డ పనులు చేసిన వాళ్ళు నరకంకు వెళతారు.
దేవతలుతో పాటు నివాసం. అమృతం దొరుకుతుంది. రంభ ఊర్వశి మేనక తిలోత్తమ లాంటి దేవకన్యలు స్వర్గలోక వాసుల్ని ఆనందపరుస్తారు. ఈ స్వర్గ లోకానికి అధిపతి ఇంద్రుడు.
స్వర్గార్హత పొందిన భక్తులు ఆడా మగా తేడా లేకుండా దేవదూతల్లాగా మారిపోతారు.అందమైన దేవకన్యలెవరూ దొరకరు. జీవనది నీళ్ళు త్రాగి జీవవృక్ష ఫలాలు తింటారు.దేవుడే నిత్యం దర్శనమిస్తూ ఉంటాడు.నిరంతరం దైవారాధనే. బైబిల్ ప్ర్రకారం స్వర్గం భూమికి ఎంతో దూరంలో లేదు. దేవదూతలు తరుచుగా భూమికి వచ్చిపోయే వారు.
స్వర్గార్హత పొందిన భక్తులకు చల్లనితోటల్లో విడిది . సెలయేళ్ల నీళ్ళు.శొంఠికలిపిన ద్రాక్షారసం అందించే అందమైన దేవకన్యలు.
నాస్తికులు స్వర్గం యొక్క ఉనికిని ప్రశ్నిస్తారు. కొంతమంది నాస్తికులు స్వర్గం అనే భావన మంద మత్తుమందు (ఓపియేట్ ఆఫ్ ది మాసెస్) - మనుషులు జీవితంలోని యాతనను మరిచిపోవటానికి ఉపయోగించే సాధనం లేదా అధికారంలో ఉన్నవారు మరణం తర్వాత తాయిలంలా చూపించి ప్రజలను ఒక జీవనవిధానానికి బానిసలుగా మార్చటానికి ఉపయోగించే సాధనం అని భావిస్తారు. అనార్కిస్ట్ ఎమ్మా గోల్డ్‌మన్ స్వర్గంపై తన భావనను వ్యక్తపరుస్తూ ""అచేతనంగానో, సచేతనంగానో, చాలామంది ఆస్తికులు దేవతలు, దెయ్యాలు, స్వర్గం మరియు నరకం, వరాలు మరియు శాపాలు ప్రజలను అదుపులో పెట్టడానికి, సంతృప్తంగా ఉంచడానికి మరియు సాధుస్వభావులుగా ఉంచడానికి ఉపయోగించే కొరడాగా చూస్తున్నారు."" అని వ్రాసింది. సిక్కు మతస్తులు దైవ విశ్వాసులులైనప్పటికీ వారు స్వర్గ నరకాలని నమ్మరు.
నైలు నది
నైలు నది : (ఆంగ్లం : Nile) (అరబ్బీ భాష : النيل " అల్-నీల్"), ఆఫ్రికాలో ఉత్తర వాహినిగా ప్రవహించే, ప్రపంచం లోకెల్లా అతి పొడవైన నది..కానీ ఈ మధ్య కాలంలో వెలువడిన కొన్ని పరిశోధనల ఆధారంగా veerapuram నది పొడవై ఉండవచ్చునని కొద్ది మంది భావిస్తున్నారు.
దీని పొడవు 6650 కి.మీ. నైలు నదికి ప్రధానంగా రెండు ఉపనదులున్నాయి. ఒకటి వైట్ నైల్, మరొకటి బ్లూ నైల్. వీటిలో రెండో ఉపనదిలో ఎక్కువ నీరు ప్రవహిస్తుంటుంది. ఎక్కువ భూమిని కూడా సారవంతం చేస్తుంది. కానీ మొదటిది రెండో దాని కన్నా పొడవైనది. ఈ రెండు నదులూ సూడాన్ రాజధానియైన ఖార్టూమ్ దగ్గర కలుస్తాయి.
నది ఉత్తర భాగం సుడాన్ నుంచి ఈజిప్ట్ వరకు చాలా భాగం ఎడారి గుండా ప్రవహిస్తున్నది. ఈజిప్ట్ దేశం నీటికోసం, ప్రాచీన కాలంనుంచీ ఈ నదిపైనే ఆధారపడి ఉంది. ఈజిప్టు జనాభాలో సముద్ర తీర ప్రాంతాల్లో వారిని మినహాయిస్తే మిగతా వారిలో చాలాభాగం ఈ నది పరీవాహక ప్రాంతాల్లోనే నివాసం ఏర్పరుచుకున్నారు. అంతేకాక ప్రాచీన ఈజిప్టుకు చెందిన చారిత్రక ప్రదేశాలన్నీ ఈ నది ఒడ్డునే కనిపిస్తాయి. ఇది మధ్యధరా సముద్రంలో కలిసే చోట పెద్ద డెల్టాను ఏర్పరుస్తుంది. ఈజిప్టును "నైలునదీ ప్రసాదం" అనికూడా అంటారు.నైలు నది ఈజిప్టు వరప్రసాదంగా చెబుతారు.
వంగిపురం హరికిషన్
వంగిపురం హరికిషన్ ఆంధ్రప్రదేశ్ కు చెందిన ప్రఖ్యాత మిమిక్రీ కళాకారుడు. 
మే 30, 1963 తేదీన శ్రీమతి రంగమణి, V.L.N.చార్యులు దంపతులకు ఏలూరులో జన్మించాడు. అతను 8 సంవత్సరాల వయసులోనే తమ గురువుల కంఠాల్నీ, బంధువులు కంఠాల్నీ అనుకరించడం ప్రారంభించి మెల్లగా సమాజంలోని ప్రముఖుల, క్రికెట్ కళాకారుల, రాజకీయ నాయకుల, సినీ తారల, కవుల, గాయకుల గొంతును అనుసరించడం నేర్చుకున్నాడు. అంతేకాక పశుపక్ష్యాదుల శబ్దాలు, యంత్రాలు చేసే శబ్దాలు, సంగీత వాద్య పరికరాల శబ్దాలను పలికించడం నేర్చుకున్నాడు. తన మొట్టమొదటి మిమిక్రీ ప్రదర్శన 1971లో విజయవాడలో జరిగింది.
ఎలక్ట్రానిక్ చిప్
మనిషికి మెదడు ఎంత అవసరమో కంప్యూటర్ కి చిప్ కూడా అంతే ముఖ్యం. చిప్ నే మైక్రోప్రాసెసర్ లేదా ఇంటిగ్రేటెడ్ సర్క్యూట్ అని కూడా అంటారు.
అంగుళం కంటే తక్కువ పొడవు, వెడల్పు ఉండే సిలికాన్ రేకు మీద ట్రాన్సిస్టర్లను నిక్షిప్తం చేసి, వాటిని అనుసంధానించడం ద్వారా
చిప్ ను తయారుచేస్తారు. కంప్యూటర్ని ఆన్ చేసిన తర్వాత మనం ఇచ్చే ఆదేశాల్ని క్రమబద్దీకరించి పూర్తిచేయటమంతా చిప్ పర్యవేక్షణలోనే
జరుగుతుంది. చిప్ లో ఉండే అరిథమెటిక్ అండ్ లాజికల్ యూనిట్, కంట్రోల్ యూనిట్, మెమొరీ యూనిట్ అనే మూడు విభాగాల ద్వారా ఈ పని జరుగుతుంది. చిప్ సామర్థ్యం దాని పైన ఉండే ట్రాన్సిస్టర్ల సంఖ్యను బట్టి ఉంటుంది. ప్రతీ ట్రాన్సిస్టర్ ఒక ఎలక్ట్రికల్ స్విచ్ లాంటిది. దానిని ఆన్ చేసినప్పుడు 1 అనీ, ఆఫ్ చేసినప్పుడు 0 అనీ చిప్ గుర్తిస్తుంది. దీని ద్వారానే కంప్యూటర్ కార్యకలాపాలు నడుస్తాయి. చిప్ పైన ట్రాన్సిస్టర్ ల సంఖ్య ఎంత ఎక్కువగా ఉంటే అంత ఎక్కువ సామర్థ్యంతో పని చేస్తుంది. కంప్యూటర్ సామర్థ్యం కూడా అందుకు అనుగుణంగా ఉంటుంది.
మూలాలు:
1958లో టెక్సాస్ ఇన్స్ట్రూమెంట్స్ కు చెందిన ఇంజనీర్ జాక్ కిల్బీ మొట్టమొదటి చిప్ నమూనాని తయారు చేశారు. ఈ పరికరం ప్రయోగశాల నుండి మార్కెట్ లోకి
రావటానికి మరో 13 సంవత్సరాలు పట్టింది. ఇంటెల్ కంపెనీ 1971లో 4004 పేరుతో తొలి మైక్రోప్రాసెసర్ ని తయారుచేసింది. 2,300 ట్రాన్సిస్టర్లు
కలిగిన ఈ చిప్ సెకనుకు 60,000 లెక్కలు చేసేది. అయితే దీని తర్వాత వచ్చిన 8080తోనే పీసీలో చిప్ ఏర్పాటు సాధ్యమైంది.
దాని తర్వాతిదైన 8088 మార్కెట్ లో సంచలనం సృష్టించింది. తదనంతర కాలంలో పెంటియం సిరీస్ లో వచ్చిన చిప్ లు యావత్ పీసీ ప్రపంచాన్ని శరవేగంగా ముందుకు నడిపాయి. పెంటియం4 4 ఐదు కోట్లకు పైగా ట్రాన్సిస్టర్లతో తొలితరం 8088 కన్నా ఐదు వేల రెట్లు ఎక్కువ వేగంతో పని చేస్తుంది.
శోభన
నాట్యంలోనూ, నటనలోనూ ప్రసిద్ధి చెందిన లలిత, పద్మిని, రాగిణిల మేనకోడలైన శోభన, విక్రమ్ (నాగార్జున తొలి చిత్రం, హీరో ఆధారంగా తీయబడింది 1985) ద్వారా తెలుగు తెరకు పరిచయమైంది. చిరంజీవితో రౌడీ అల్లుడు, బాలకృష్ణతో మువ్వగోపాలుడు, నారీనారీ నడుమమురారి, వెంకటేష్‌తో, మోహన్ బాబుతో (అల్లుడుగారు, రౌడీగారు, ఇటీవల గేమ్) మొదలైనవారితో నటించింది. తెలుగుతోపాటు మలయాళ, తమిళ, హిందీ చిత్రాల్లో నటించింది. చంద్రముఖి (రజనీకాంత్) చిత్రానికి మూలమైన మలయాళ చిత్రం "మణిచిత్రతాళు"లో అద్భుతంగా నటించి అవార్డు పొందింది.
1980లలో భారతదేశంలో ప్రతిభావంతులైన కళాకారిణులలో ఈమెను ఒకరిగా చెప్పుకోవచ్చు. అందంలోను నటనలోనే కాక నాట్యంలో కూడా ఆద్భుతంగా రాణిస్తున్న వ్యక్తి ఈమె. ఆమె చెన్నై లోని చిదంబరం నాట్య అకాడెమీలో శిక్షణ పొందినది. ఆమె గురువు పేరు చిత్రా విశ్వేశ్వరన్ . భరత నాట్యంలో ఎంతో ముఖ్యమైన "అభినయాన్ని " ప్రదర్శించడంలో ఆమె దిట్ట. నేటి తరానికి చెందిన ఎందరో కళాకారిణులు ఈమె దగ్గర నటనలోను, నాట్యంలోను శిక్షణ తీసుకుంటున్నారు.
1994లో ఆమె కళార్పణ అనే సంస్థకు అంకురార్పణ చేసింది. ఈ సంస్థ యొక్క ముఖ్యోద్దేశం భరతనాట్యంలో శిక్షణ, భారతదేశమంతటా నృత్యవార్షికోత్సవాలు నిర్వహించడం.
1994లో విడుదలైన "మణిచిత్రతళు" అనే మలయాళ సినిమాకు గాను ఆమెకు భారత ప్రభుత్వం నుంచి తొలిసారిగా జాతీయ ఉత్తమ నటి పురస్కారం లభించింది. తరువాత 2001 వ సంవత్సరంలో ప్రముఖ దక్షిణాది నటి రేవతి దర్శకత్వం వహించిన "మిత్ర్ మై ఫ్రెండ్" అనే ఆంగ్ల చిత్రానికి గాను రెండవసారి జాతీయ ఉత్తమ నటి పురస్కారాన్ని అందుకుంది.
రాంనరేష్ శర్వాన్
1980, జూన్ 23న జన్మించిన రాంనరేష్ శర్వాన్ (Ramnaresh Ronnie Sarwan) వెస్ట్‌ఇండీస్కు చెందిన క్రికెట్ క్రీడాకారుడు. ఇతడు భారతీయ-గుయానా సంతతికి చెందినవాడు. 2000 మేలో బార్బడస్లో పాకిస్తాన్ పై మొదటి టెస్ట్ ఆడినప్పటినుంచి క్రమంతప్పకుండా ఇతడు వెస్ట్‌ఇండీస్ క్రికెట్ జట్టుకు ప్రాతినిధ్యం వహిస్తున్నాడు. మొదటి టెస్ట్ తొలి ఇన్నింగ్సులోనే 84 పరుగులు సాధించి అందరినీ ఆకట్టుకున్నాడు.
2000లో పాకిస్తాన్‌పై తొలి టెస్టు మ్యాచ్ ఆడి అంతర్జాతీయ క్రికెట్‌లో ఆరంగేట్రం చేసిన శర్వాన్ ఇప్పటి వరకు 67 టెస్టులలో 4303 పరుగులు సాధించాడు. టెస్టులలో అతడి అత్యధిక స్కోరు 261 (నాటౌట్). టెస్టులలో 9 సెంచరీలు మరియు 26 అర్థసెంచరీలు కూడా సాధించాడు. తొలి టెస్ట్ తొలి ఇన్నింగ్సులో 84 పరుగులు చేసిన శర్వాన్ 2001 మార్చిలో దక్షిణాఫ్రికాపై 91 పరుగులవద్ద రనౌట్ అయి తొలి శతకాన్ని జారవిడుచుకున్నాడు. 2002 అక్టోబర్లో భారత్ పై చెన్నైలో 78 పరుగులు చేసి సెంచరీ సాధించే మరో అవకాశాన్ని వదులుకున్నాడు. ఇలా 4 పర్యాయాలు 75పైగా పరుగులు చేసి ఔటై చివరికి ఢాకాలో బంగ్లాదేశ్ పై తొలి శతకాన్ని నమోదుచేశాడు. 2004 జూన్లో బంగ్లాదేశ్ పైనే 261 (నాటౌట్) పరుగులు సాధించి తన అత్యుత్తమ స్కోరును మెరుగుపర్చుకున్నాడు. అప్పుడప్పుడు బౌలింగ్ చేసే శర్వాన్ టెస్టులలో 23 వికెట్లు కూడా పడగొట్టినాడు.
శర్వాన్ ఇప్పటివరకు 124 వన్డేలలో ప్రాతినిధ్యం వహించి 4099 పరుగులు సాధించాడు. ఇందులో 3 సెంచరీలు మరియు 26 అర్థసెంచరీలు ఉన్నాయి. వన్డేలలో అతడి అత్యధిక స్కోరు 115 నాటౌట్. వన్డేలలో 12 వికెట్లు కూడా సాధించాడు.
శర్వాన్ వెస్ట్‌ఇండీస్ జట్టు తరఫున 2003 మరియు 2007 ప్రపంచ కప్ క్రికెట్‌లో పాల్గొన్నాడు.
వెస్ట్‌ఇండీస్ క్రికెట్ దిగ్గజం బ్రియాన్ లారా రిటైర్‌మెంట్ అనంతరం 2007, ఏప్రిల్ 29న శర్వాన్‌కు నాయకత్వ బాధ్యతలు అప్పగించబడింది.
2006, జూన్ 23న తన 26 పుట్టినరోజు నాడు ఒకే ఓవర్‌లో భారత్ పై ఆడుతూ మునాఫ్ పటేల్ వేసిన ఆరు బంతులను కూడా బౌండరీ దాటించి ఈ ఘనత సాధించిన మూడవ బ్యాట్స్‌మెన్‌గా రికార్డు సృష్టించాడు. (ఈ ఘనత పొందిన తొలి క్రికెటర్ భారత్‌కు చెందిన సందీప్ పాటిల్).
జిమ్మీ ఆడమ్స్
1968, జనవరి 9న జన్మించిన జిమ్మీ ఆడమ్స్ (James Clive Jimmy Adams) వెస్ట్‌ఇండీస్కు చెందిన మాజీ క్రికెట్ క్రీడాకారుడు మరియు కెప్టెన్. ఎడమచేతి బ్యాటింగ్ మరియు ఎడమచేతితో బౌలింగ్ చేయగల ఆడమ్స్ మంచి ఫీల్డర్ కూడా.ఆవసమైనప్పుడు వికెట్ కీపర్ విధులను కూడా నిర్వర్తించాడు. 1992లో దక్షిణాఫ్రికాపై బ్రిడ్జిటౌన్లో తొలి టెస్ట్ ఆడినాడు.
ఆడమ్స్ టెస్టులలో ఆరంగేట్రం చేసిన వెంటనే తన ప్రతిభను చూపడం ప్రారంభించాడు. తన తొలి 12 టెస్టులలోనే 87 సగటుతో 1132 పరుగులు సాధించాడు. ఇలాంటి రికార్డు ఆస్ట్రేలియా క్రికెట్ దిగ్గజం డొనాల్డ్ బ్రాడ్‌మెన్కు తప్ప ఎవరికీ లేకపోవడం విశేషం. 1995లో ఇంగ్లాండు పర్యటనలో గాయపడటంతో అంతర్జాతీయ క్రికెట్‌లో ఒడిదుడుకులు ఎదుర్కొన్నాడు. 2000లో బ్రియాన్ లారా నుంచి వెస్ట్‌ఇండీస్ నాయకత్వ బాధ్యతలు స్వీకరించాడు. స్వయంగా జట్టులో స్థానం కోసం పోరాడుతున్న సమయంలో కెప్టెన్‌గా కూడా బాధ్యతలు చేపట్టడంతో దేనికీ న్యాయం చేయలేకపోయాడు. ఆస్ట్రేలియాతో సీరీస్ 5-0 తేడాతో చిత్తుగా ఓడి కెప్టెన్‌గానే కాకుండా తాను స్వయంగా జట్టులో స్థానం కోల్పోయాడు. ఆ తరువాత కార్ల్ హూపర్కు నాయకత్వ బాధ్యతలు అప్పగించారు.
1992 నుంచి 2001 వరకు మొత్తం 54 టెస్టులు ఆడి 41.26 సగటుతో 3012 పరుగులు సాధించాడు. అందులో 6 సెంచరీలు మరియు 14 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 208 (నాటౌట్). టెస్టులలో 27 వికెట్లు కూడా సాధించాడు.
1992లో పాకిస్తాన్ పై తొలి వన్డే ఆడినప్పటి నుంచి 2001లో ఆస్ట్రేలియాపై మెల్బోర్న్లో చివరి వన్డే ఆడే వరకు మొత్తం 127 మ్యాచ్‌లలో 28.62 సగటుతో 2204 పరుగులు సాధించాడు. అందులో 14 అర్థసెంచరీలు ఉన్నాయి. వన్డేలలో అతడి అత్యధిక స్కోరు ఆస్ట్రేలియాపై సాధించిన 82 పరుగులు. వన్డేలలో 43 వికెట్లు కూడా సాధించాడు. వన్డేలలో అత్యుత్తమ బౌలింగ్ విశ్లేషణ పాకిస్తాన్ పై అడిలైడ్లో సాధించిన 37 పరుగులకు 5 వికెట్లు.
జిమ్మీ ఆడమ్స్ 15 టెస్టులకు నాయకత్వం వహించాడు. అందులో నాలిగింటిలో విజయం సాధించగా, 8 టెస్టులలో పరాజయం పొందినాడు. మిగితా 3 టెస్టులు డ్రాగా ముగిసాయి. వన్డేలలో 26 మ్యాచ్‌లకు నాయకత్వం వహించి పదింటిని గెలిపించగా, 14 వన్డేలలో పరాజయం లభించింది. మరో రెండింటిలో ఫలితం తేలలేదు.
జిమ్మీ ఆడమ్స్ 1996 మరియు 1999 ప్రపంచ కప్ క్రికెట్ పోటీలలో వెస్ట్‌ఇండీస్ తరఫున ప్రాతినిధ్యం వహించాడు.
పంజాబ్ నేషనల్ బ్యాంకు
పంజాబ్ నేషనల్ బ్యాంకు (Punjab National Bank - PNB)ను 1895లో లాహోర్ లో లాలా లజపతి రాయ్ గారు స్థాపించారు. ప్రస్తుతం దేశవ్యాప్తంగా 4500 పైగా శాఖలతో రెండో అతిపెద్ద ప్రభుత్వరంగ వాణిజ్య బ్యాంకుగా కొనసాగుతున్నది. భారతీయులు భారతదేశంలో స్థాపించిన బ్యాంకులలో ఇది మొదటిది. 1969, జూలై 19 నాడు ఇందిరాగాంధీ ప్రభుత్వం జాతీయం చేయబడిన 14 బ్యాంకులలో ఇది ఒకటి.
అచ్యుత్
అచ్యుత్ ఒక తెలుగు టెలివిజన్ మరియు సినీ నటుడు. ఇతను తెలుగు దూరదర్శిని మరియు సినిమాలలో అనతికాలంలో మంచి పేరు సంపాదించిన నటుడు. చిన్న ప్రాయంలోనే గుండెపోటుతో హఠాత్తుగా మృతిచెందాడు.
కళాశాలలో డిగ్రీ చదువుతున్న రోజుల నుంచి నటనపై ఆసక్తి చూపాడు. 1983లో రెండేళ్ళు హైదరాబాదు లోని మధు ఫిలిం శిక్షణా సంస్థలో నటనలో శిక్షణ పొందాడు. 1986లో ఇంధ్ర ధనస్సు అనే దూరదర్శన్ సీరియల్ లో తొలిసారి నటించాడు. తరువాత "వెన్నెల వేట", 1988లో "హిమబిందు", "ప్రేమ అంటే ఇదే" సీరియల్స్ లోనూ, 1989లో "మిస్టర్ బ్రహ్మానందం", "ఇదెక్కడైనా ఉందా" అనే సీరియల్స్ లో నటించి మంచి పేరు తెచ్చుకున్నాడు.
తెలుగు సినిమా రంగంలో ప్రవేశించి 1991లో జంధ్యాల దర్శకత్వంలోని ప్రేమ ఎంత మధురం మరియు 1992లో బి.సి.శేఖర్ దర్శకత్వంలోని పట్టుదల సినిమాలలో నటించాడు.
ఇతని కృషికి గుర్తింపుగా 1990లో జాతీయ స్థాయిలో "జయసేన్ అవార్డు" అందుకున్నాడు. హిమబిందు మరియు మిస్టర్ బ్రహ్మానందంలో అతని నటనకు ఉత్తమ నటుడిగా అవార్డు అందుకున్నాడు. 1990 సంవత్సరంలో ప్రతిష్టాత్మకమైన నంది అవార్డునుఆంధ్రప్రదేశ్ ప్రభుత్వం నుంచి అందుకున్నాడు.
2002 సంవత్సరంలో గుండె పోటుతో హఠాన్మరణం చెందాడు.
ఎదురీత
ఎదురీత అంటే ప్రవాహానికి ఎదురుగా ఈదడం.
ఎదురీత అన్న పేరు ఈ క్రింది వాటిని కూడా సూచిస్తుంది:
ఎదురులేని మనిషి
ఎదురులేని మనిషి పేరుతో తెలుగులో రెండు సినిమాలు విడుదలయ్యాయి.
ఎదురులేని మనిషి (1975 సినిమా)
ఎదురులేని మనిషి 1975, డిసెంబర్ 12న విడుదలైన తెలుగు చిత్రం. నిర్మాత చలసాని అశ్వినీదత్ తొలిచిత్రం. వైజయంతి మూవీస్ పతాకం పై నిర్మించబడింది. రామారావు కొత్తపంధాలో ఈ చిత్రంలో కె.బాపయ్య చూపారు. దుస్తులు, పాటలు, డాన్సులు మూడింటిలోనూ అప్పటికి ఎన్.టి.ఆర్ ఇమేజికి భిన్నంగా చిత్రంలో చూపబడ్డారు.
కంచుస్తంభం పాళెం
కంచుస్తంభం పాళెం,పశ్చిమ గోదావరి జిల్లా,[యలమంచిలి] మండలానికి చెందిన ఒక గ్రామము..
మండోదరి
"మండోదరి"' రామాయణంలో రావణాసురుని భార్య. ఈమె మహా పతివ్రత. మండోదరి విశ్వకర్మ పుత్రుడైన మయబ్రహ్మ కుమార్తె. రావణాసురుడు ఈమెను మోహించి పెళ్ళాడాడు. ఇంద్రజిత్తు ఈమెకు పుట్టిన కుమారుడు.
ఈమె దేవకన్యయైన హేమకు మయబ్రహ్మకు గలిగిన పుత్రిక . దైవాంశయైన మండోదరి మయుని పుత్రిక. తల్లి హేమ అనబడే దేవకన్య. మండోదరి తన తండ్రితో కలిసి వనంలో సంచరించే వేళ వేటకై రావణుడు వెళ్లినప్పుడు ఈమెను చూస్తాడు. తాను అవివాహితుణ్ణి కాబట్టి తనకు మండోదరిని ఇచ్చి వివాహం జరిపించమని రావణుడు కోరుకుంటాడు. కాబట్టి తండ్రియైన మయుడు మండోదరిని రావణునికిచ్చి వివాహం జరిపించాడు. అందుచే ఈమె రావణాసురుని పట్టమహిషి. మిక్కిలి సౌందర్యం గలది. కేవలం బాహ్య సౌందర్యరాశి మాత్రమే గాదు మండోదరి అంతస్సౌందర్యం మిక్కిలి కొనియాడదగినది. రావణునిచే వరింపబడింది. నీతిని, ధర్మాన్ని కర్తవ్యాన్ని ప్రభోధం చేయగల మనస్తత్వం గలది. ఆమె వ్యక్తిత్వం మిక్కిలి ప్రశంసాపాత్రం. శ్రీమద్రామయణంలో కొన్ని పాత్రలు మానవత్వాన్ని మరచిపోయి ప్రవర్తిస్తే మరికొన్ని పాత్రలు దానవకులానికి చెందినప్పటికి మనవత్వానికి ప్రతీకలైనాయి. లంకాధినేత రావణుని పట్టమహిషి అయిన ఈ మహారాజ్ఞి అలాంటి తత్వంగల స్త్రీమూర్తి. .
మండోదరి అంటే రావణ బ్రహ్మ సతీమణిగా తెలుసు. ఆమె పేరు తలచుకుంటే చాలు పాపాలు హరించ బడతాయని పురాణాలు చెబుతున్నాయి. మండోదరి రావణుని భార్యనే కాదు. ఆమె మయబ్రహ్మయను మహా శిల్పి కుమార్తె. మండోదరి అంటే మండనం యస్యస ఉదరం. అంటే సన్నని నడుము గలది అని అర్ధం. తెలుగులో మండోదరి అంటే భూమి వంటి పొట్ట కలది. భూమి వంటి ఉదరము అంటే సంతాన సాఫల్యత గల ఉదరము అని.
మండోదరి అహల్య, తార, సీత, ద్రౌపదితో కలిసి పంచ కన్యగా ప్రసిద్ధి చెందింది. విచిత్ర మేమిటంటే, ఈ అయిదుగురు స్త్రీలు తమ భర్తలతో ఏదో విధంగా సంబంధాలు చెడిన వారే. అహల్యని గౌతమ ఋషివెళ్ళగొట్టాడు (పర పురుష సంబంధం ఉందన్న కారణంగా), తార తన భర్త వాలి చనిపోయిన తరువాత అతని సోదరుడైన సుగ్రీవుడిని వివాహమాడింది, సీత చెప్పుడు మాటలు విన్న రాముడి చేత వెళ్ళ గొట్టబడింది, ఇక ద్రౌపది అయిదుగురు భర్తలు ఆమెను జూదంలో ఒడ్డి, పోగొట్టుకున్నారు. అయితే మండోదరి మాత్రం ఒక అసురుని భార్యగా మాత్రమే తెలుసు.
మండోదరి గురించి అనేక పురాణ కథలు వ్యాప్తిలో ఉన్నాయి. అందులో ఒకటి: మండోదరికి జన్మించిన సంతానం వల్ల తన భర్తకు ప్రాణ హాని ఉందని జోస్యం చెప్పింది. ఒక రోజు ఆమె ఒక కుండలో నీరనుకుని రక్తం తాగుతుంది. ఆ రక్తం రావణుడు వధించిన రుషులది. ఆ కారణంగా ఆమె గర్భం ధరించి, ఒక కుమార్తెకు జన్మనిస్తుంది. జోస్యం తెలిసిన భర్త తన బిడ్డని బతకనివ్వడని, ఆమెను ఒక పెట్టెలో పెట్టి, సముద్రంలో విదిచిపెడుతుంది. సముద్రుడు ఆ పెట్టెను భూదేవికి ఇస్తాడు. భూదేవి దానిని జనకుడికి ఇస్తుంది. ఆ పాపే సీత. రావణుడు సీతను అపహరించి లంకకు తెచ్చినపుడు మండోదరి తన కుమార్తెను గుర్తుపట్టి, రావణుడికి కాలం చెల్లిందని తెలుసుకుంటుంది.
రెండవ ప్రపంచ యుద్ధం - ఐరోపాలో పూర్వరంగం
ఫ్రధాన వ్యాసం: రెండవ ప్రపంచ యుద్ధం
రెండవ ప్రపంచ యుద్ధానికి ముందు దాదాపు ఎనభయ్యేళ్లుగా జెర్మనీ, ఫ్రాన్స్ ల మధ్య ఐరోపాలో తమ ప్రాబల్యం పెంచుకోవటానికి పోటీ పడుతూ ఉండేవి. ఈ మధ్య కాలంలో ఆ రెండు దేశాలు రెండుసార్లు యుద్ధానికి దిగాయి. మొదటిది 1870-71 మధ్య జరిగిన ఫ్రాన్స్-ప్రష్యా యుద్ధం, కాగా రెండవది 1914-18 మధ్య నాటి మొదటి ప్రపంచ యుద్ధంలో భాగంగా జరిగింది.
1917నాటి రష్యన్ విప్లవం తరువాత ఐరోపా అంతటా కమ్యూనిస్టు ఉద్యమం విస్తరించటం మొదలు పెట్టింది. నెమ్మదిగా హంగరీ, బవేరియా వంటి దేశాలు కమ్యూనిస్టు పాలనలోకి జారుకున్నాయి. కమ్యూనిస్టు సిద్ధాంతాన్ని ఎదుర్కొనే నెపంతో ఐరోపాలోని కొన్ని దేశాల్లో జాత్యహంకార ధోరణులతో కూడిన రాజకీయ పక్షాలు పుట్టుకొచ్చాయి. 1922లో ఫాసిస్టు నియంత బెనిటో ముసోలినీ నాయకత్వంలోని జాత్యహంకార జాతీయ ఫాసిస్టు పార్టీ ఇటలీలో అధికారం చేజిక్కించుకుంది. ముసోలినీ స్ఫూర్తితో 1934లో జెర్మనీలో మరో జాత్యహంకార నాజీ పార్టీ నేత అడాల్ఫ్ హిట్లర్ అధికారంలోకొచ్చాడు. జెర్మనీలో అప్పట్లో నెలకొని ఉన్న ఆర్థిక మాంద్య పరిస్థితులు కూడా హిట్లర్ అధికార పీఠమలంకరించటానికి తోడ్పడ్డాయి. ఈ నియంతలిరువురూ తమ తమ దేశాల్లో విపరీతమైన సైనికీకరణ జరపడంద్వారా ఐరోపాలో ప్రమాదఘంటికలు మోగించారు. ఈ క్రమంలో, మొదటి ప్రపంచ యుద్ధానంతరం జెర్మనీ నిరాయుధీకరణనుద్దేశించి అమల్లోకి తెచ్చిన వెర్సైల్స్ ఒప్పందాన్ని హిట్లర్ ఉల్లంఘించాడు. కాగా, ముసోలినీ తొలుత ఆఫ్రికా దేశమయిన అబిసినియా, వెనువెంటనే తోటి ఐరోపా దేశమయిన అల్బేనియాలో కొంతభాగాన్ని ఆక్రమించుకున్నాడు. ఈ నియంతలిరువురూ స్పెయిన్లో సోవియెట్ యూనియన్ మద్దతుతో కొనసాగుతున్న జాతీయ ప్రభుత్వానికి వ్యతిరేకంగా ఉద్యమిస్తున్న జాత్యహంకార ఫాలాంగే పార్టీ నాయకుడు ఫ్రాన్సిస్కో ఫ్రాంకోకి అండదండలు అందించసాగారు.
1938 మార్చి నెలలో హిట్లర్ ఆస్ట్రియాను, చెకొస్లవేకియాలోని జెర్మను భాష మాట్లాడే ప్రాంతాలనూ ఆక్రమించి జెర్మనీలో విలీనం చేసుకున్నాడు. ఐతే, నెవిల్ చాంబర్లేన్ నేతృత్వంలోని బ్రిటిష్ ప్రభుత్వం హిట్లర్ కన్నా జోసెఫ్ స్టాలిన్ పాలిత సోవియెట్ యూనియన్ నే ఐరోపాకు ఎక్కువ ప్రమాదకారకంగా భావించింది. సోవియెట్ల కమ్యూనిస్టు భావజాల విస్తరణ నిరోధించటానికి జెర్మనీని ప్రోత్సహించటమే సరైనదన్న అంచనాతో జెర్మనీతో శాంతి ఒప్పందాన్ని కుదుర్చుకుంది. దీన్నే మ్యునిక్ ఒప్పందం అంటారు. ఇందులో ఇంగ్లాండ్, జెర్మనీలతో పాటు ఫ్రాన్స్, ఇటలీ కూడా పాలుపంచుకున్నాయి. దీని ప్రకారం ఐరోపాలో జెర్మనీ, ఇటలీలు ఆక్రమించుకున్న భూభాగాలపై యధాతధ స్థితిని కొనసాగించవచ్చు కానీ ఇక ముందు ఆక్రమణలకు పాల్పడకూడదు. కానీ 1939 మార్చిలో ఇటలీ అల్బేనియానీ, జెర్మనీ చెకొస్లవేకియాలో మిగిలిన భాగాన్నీ ఆక్రమించటం ద్వారా మ్యునిక్ ఒప్పందాన్ని ఉల్లంఘించాయి. దానితో ఇంగ్లాండ్, ఫ్రాన్స్ లు యుద్ధ సన్నాహకాలు మొదలు పెట్టాయి. ఆ దిశగా ఈ రెండు దేశాలూ అదే ఏడాది వేసవి కాలంలో పోలాండ్తో అవసరమైన పక్షంలో ఒకరికొకరు సైన్య సహాయం అందించుకోవాలనే అవగాహనకు వచ్చాయి.
మొదటి ప్రపంచ యుద్ధ కాలంలో జెర్మనీకి సముద్ర మార్గంద్వారా చమురు, నిత్యావసర వస్తువుల సరఫరా జరగకుండా ఇంగ్లాడ్ అడ్డుకుంది. ఆ యుద్ధంలో జెర్మనీ ఓటమికి అదీ ఒక కారణం. దాన్ని దృష్టిలో ఉంచుకుని 1939 ఆగస్టు నెలలో హిట్లర్ సోవియెట్ యూనియన్ తో ఒక రహస్య ఒప్పందం కుదుర్చుకున్నాడు. దీని ప్రకారం జెర్మనీకి అవసరమైన చమురు, నిత్యావసర వస్తువులను సోవియెట్లు సరఫరా చేస్తారు. ఇదే ఒప్పందంలో భాగంగా మధ్య ఐరోపాను జెర్మనీ, సోవియెట్ యూనియన్ లు ఉమ్మడిగా ఆక్రమించి పంచుకుంటాయి.
తరువాత: పాశ్చాత్య మిత్ర రాజ్యాలతో జెర్మనీ యుద్ధం
లక్ష్మీపూర్ (సిరిసిల్ల)
లక్ష్మీపూర్, కరీంనగర్ జిల్లా, సిరిసిల్ల మండలానికి చెందిన గ్రామము. గతంలో దీనిని ‘తాళ్లపల్లె’ అని సంభోదించేవారు.
తాటిచెట్టును వాడుక భాషలో ‘తాడు’ అని సంభోదిస్తారు. ఈ గ్రామంలో అధిక శాతం కల్లుగీతను జీవినోపాదిగా ఎంచుకున్నారు (ఎక్కువగా గౌడ కులస్థులు). గ్రామం నిండా అధిక సంఖ్యలో తాటివనములు ఉండడం మూలాన ఈ గ్రామాని ‘తాళ్లపల్లె’ అని పేరువచ్చిందని ఊరిపెద్దలు చెబుతారు.
1995 ప్రాంతంలో తిరిగి ‘లక్ష్మీపూర్’ గా నామాంతరం చెందింది.సిరిసిల్ల మరియు తంగళ్లపల్లి నుండి ఆటోలు అందుబాటులో ఉంటాయు. కొన్ని సంవత్సరాలకు క్రితం వరకు ఆర్.టీ.సీ బస్సు సౌకర్యం ఉండింది.http://censusindia.gov.in/PopulationFinder/Sub_Districts_Master.aspx?state_code=28&district_code=03
అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
అనుష్క శెట్టి
అనుష్క శెట్టి (తుళు: ಅನುಷ್ಕ ಶೆಟ್ಟಿ) తెలుగు మరియు తమిళ సినిమా నటీమణి. బెంగుళూరు నగరానికి చెందిన యోగా శిక్షకురాలు అనూష్క అసలు పేరు స్వీటీ శెట్టి. పూరీ జగన్నాధ్ దర్శకత్వంలో నాగార్జున నటించిన సూపర్ చిత్రం ద్వారా ఈమె సినీరంగంలో అడుగుపెట్టింది. ఆ తరువాత ఈమె విక్రమార్కుడు, లక్ష్యం వంటి విజయవంతమైన చిత్రాల ద్వారా తెలుగు చిత్రరంగంలో కథానాయికగా తన స్థానాన్ని పదిలపరచుకున్నది. తమిళంలో మాధవన్ సరసన రెండు చిత్రం ద్వారా పరిచయమైంది. బాండ్ గర్ల్ గా వచ్చిన అవకాశాన్ని నిరాకరించి అనుష్క ఫెవికాల్ యొక్క బ్రాండ్ అంబాసిడర్ గా ఒప్పందం కుదుర్చుకుంది.
మంగుళూరులో పుట్టిన అనుష్క పాఠశాల మరియు కళాశాల విద్య అంతా బెంగుళూరులోనే జరిగింది. ఈమె మాతృభాష తుళు. కుటుంబ సభ్యులు ఈమెను స్వీటీ అని, సన్నిహిత స్నేహితులు టొమ్ములు అని పిలుస్తారు. బెంగుళూరు విశ్వవిద్యాలయానికి అనుసంధానంగా ఉన్న మౌంట్ కార్మెల్ కళాశాలనుండి బి.సి.ఏ పట్టా పొందింది. అయితే కంప్యూటర్ రంగంలో పనిచేసే ఉద్దేశ్యమేమీ లేదని, ఫిట్‌నెస్ రంగంలో పనిచెయ్యాలని ఈమె అభిలాష. ఈమె యోగా శిక్షణ కూడా ఇస్తుంది. ఈమె గురువు ఇటీవల భూమికా చావ్లాను పెళ్ళి చేసుకున్న ప్రఖ్యాత యోగా నిపుణుడు భరత్ ఠాకూర్.సినీ నటుడు నాగార్జున ఈమెను సినీరంగానికి పరిచయం చేశాడు.
కోడి రామకృష్ణ దర్శకత్వంలో ప్రముఖ నిర్మాత ఎమ్. శ్యామ్ ప్రసాద్ రెడ్డి నిర్మించిన అరుంధతి సినిమా ఈమె సినిమాలలో ఒక మైలురాయిగా నిలిచి ఈమెను ప్రఖ్యాత నటీమణిగా మార్చింది. ఈ చిత్రంలో అనుష్క అరుంధతి మరియు జేజమ్మ పాత్రలను పోషించింది. 13 కోట్ల పెట్టుబడితో తీసిన ఈ చిత్రం అత్యద్భుత విజయాన్ని సాధించి 68 కోట్లను వసూలు చేసింది. అందులో 10 కోట్లు తమిళనాడు నుండే వసూలయ్యాయి. ఈ సినిమాను తమిళంలో కూడా డబ్బింగ్ చేసి విడుదల చేశారు. సినిమాలో అనుష్క నటనకు విమర్శకుల ప్రశంసలు అందుకున్నది.అనుష్క మొదటీ సినిమాతొనె తనలోని నటిని ఆవిష్కరింఛింది
అంకిత
రస్నా బేబీగా పేరొందిన అంకితా ఝవేరీ (1982, మే 27) చిన్నతనంలో రస్నా వంటి ఉత్పత్తుల ప్రకటనలలో నటించింది. కథానాయికగా ఈమె మొదటి చిత్రం వై.వి.ఎస్.చౌదరి నిర్మాణ దర్శకత్వంలో వచ్చిన లాహిరి లాహిరి లాహిరిలో. ఆ తరువాత ఈమె సింహాద్రి వంటి ఒకటి రెండు విజయవంతమైన చిత్రాలలో నటించింది. అయితే కొత్త కథనాయకిల వెల్లువలో ఈమెకూ అవకాశాలు తగ్గటంతో ప్రస్తుతం చిన్న చిన్న పాత్రలకు పరిమితం అయింది.
అంకిత ముంబాయిలో పుట్టి పెరిగింది. ఈమె తండ్రి గుజరాతీ, తల్లి పంజాబీ. తండ్రి వజ్రాల వ్యాపారి. దక్షిణ ముంబాయికి చెందిన ఈమె కుటుంబం అంకిత సినిమాలలో ప్రవేశించడానికి మంచి ప్రోత్సాహం ఇచ్చారని చెప్పుకున్నది. ముంబాయిలోని హెచ్.ఆర్.కళాశాలలో బీ.కాం పూర్తి చేసిన అంకిత మూడేళ్ల వయసులో రస్నా వ్యాపార ప్రకటనలో నటించి రస్నాబేబీగా ప్రసిద్ధి చెందింది. రస్నా ప్రకటన తర్వాత అంకిత వీడియోకాన్ తదితర అనేక వ్యాపార ప్రకటనలలో నటించింది. 2002లో వై.వి.చౌదరి లాహిరి లాహిరి లాహిరిలో సినిమా కోసం హీరోయిన్ను వెతకడానికి ముంబాయి వెళ్ళినప్పుడు అంకిత ఫోటోలు చూసి, ఆమె రస్నా బేబీ రూపం నచ్చడంతో ఆ సినిమాలో కథానాయకిగా అవకాశం ఇచ్చాడు. ఈ సినిమా విజయవంతమవ్వటంతో తెలుగులో వెనువెంటనే అనేక సినిమా అవకాశాలు వచ్చాయి. లాహిరి లాహిరి లాహిరిలో తర్వాత ప్రేమలో పావనీ కళ్యాణ్ సినిమాలో అంకిత నటనకు మన్ననలు పొందింది. దాంతో జూనియర్ ఎన్టీయార్ సరసర సింహాద్రిలో నటించే అవకాశం వచ్చింది. సింహాద్రి విజయవంతమవటంతో అంకితకు అనేక సినిమాలలో అవకాశాలు వచ్చాయి. కొన్ని చెత్త సినిమాలు చేయటం వల్ల తెలుగు సినీరంగంలో వెనకబడిపోయింది. సినిమాల మధ్యలో వచ్చిన ఖాళీ సమయంలో ఆర్నెల్ల పాటు లండన్ వెళ్ళి అక్కడ సినీ దర్శకత్వంలో డిప్లొమా పొంది తిరిగివచ్చింది.
అమీషా పటేల్
ప్రసిద్ధ హిందీ చిత్ర నటి అమీషా పటేల్ తెలుగులో మూడు చిత్రాలలో మాత్రమే నటించింది. అవి: బద్రి, నాని మరియు నరసింహుడు.
image =
ఐజాక్ న్యూటన్
సర్ ఐజాక్ న్యూటన్ ( జనవరి 4, 1643 - మార్చి 31, 1727) ఒక ఆంగ్లేయ భౌతిక, గణిత, ఖగోళ శాస్త్రవేత్త. ఒక సిద్ధాంత కర్త మరియు తత్వవేత్త కూడా. ఈ ప్రపంచంలో అందరి కంటే గొప్ప శాస్త్రజ్ఞుడని కొనియాడదగిన వాడు. ప్రకృతిసిద్ధమైన తత్వశాస్త్రం మరియు అది సైన్సుగా ఎలా పరిణామం చెందింది? అన్న అంశంపై ఆయన ఎనలేని కృషి చేశారు. అందువలననే ఆధునిక ప్రపంచం న్యూటన్ను సైన్సు పితామహుడిగా గౌరవస్తుంది. 1687లో ప్రచురితమైన ఆయన శాస్త్ర గ్రంథం , సైన్సు చరిత్రలో అత్యంత ముఖ్యమైన రచన. ఈ గ్రంథంలో గురుత్వాకర్షణ శక్తి గురించి, న్యూటన్ ప్రతిపాదించిన మూడు గమన నియమాల గురించి ప్రస్తావించాడు. తరువాతి మూడు శతాబ్దాల పాటు భౌతిక ప్రపంచానికి సైన్సు దృక్కోణంగా వెలుగొందిన యాంత్రిక శాస్త్రానికి తరువాత ఆధునిక ఇంజనీరింగ్ కూ ఈ గ్రంథమే పునాది. ఏదైనా ఒక వస్తువు యొక్క గమనం, భూమి మీదైనా లేక ఇతర గ్రహాలమీదైనా ఒకే రకమైన నియమాల మీద ఆధారపడి ఉంటుందని నిరూపించాడు. దీనికి ఆధారంగా కెప్లర్ నియమాలకూ మరియు గురుత్వాకర్షణ సిద్ధాంతాలకూ గల సామ్యాన్ని దృష్టాంతంగా చూపాడు. దీంతో సూర్య కేంద్రక సిద్ధాంతంపై పూర్తిగా అనుమానం తొలిగిపోవడమే కాకుండా ఆధునిక సైన్సు అభివృద్ధి కొత్త పుంతలు తొక్కింది.
ఐజాక్ న్యూటన్ జనవరి 4, 1643లో లింకన్ షైర్ కౌంటీకి చెందిన ఒక చిన్న కుగ్రామమైన Woolsthorpe Manor అనే గ్రామంలో జన్మించాడు. న్యూటన్ జన్మించే సమయానికి ఇంగ్లండు ప్రంపంచమంతా పాటించే క్యాలెండరును పాటించక పోవడం మూలాన ఆయన జన్మదినం డిసెంబరు 25, 1642గా నిక్షిప్తం చేయబడింది. న్యూటన్ తండ్రి చనిపోయిన మూడు మాసాలకు జన్మించాడు. నెలలు నిండక మునుపే పుట్టడం వలన పసికందుగా ఉన్నపుడు న్యూటన్ చాలా చిన్నగా ఉండేవాడు. న్యూటన్ తల్లి Hannah Ayscough ఆ పసికందు ఒక లీటర్ పాత్రలో పట్టగలడని చెప్పినట్లు చరిత్రకారులు భావిస్తున్నారు. న్యూటన్ కు మూడు సంవత్సరాల వయసు రాగానే అతడి తల్లి, ఇతడిని ఆమె తల్లియైన Margery Ayscough సంరక్షణలో వదిలేసి వేరొక వ్యక్తిని (Barnabus Smith) పెళ్ళాడి అతనితో వెళ్ళిపోయింది. చిన్నప్పుడు న్యూటన్ తన పెంపుడు తండ్రిని ద్వేషించే వాడు. అంతేకాక అతన్ని పెళ్ళి చేసుకున్నందుకు తన తల్లి మీద కూడా ద్వేషాన్ని పెంచుకున్నాడు. ఇది 19 ఏళ్ళ లోపు అతను చేసిన పొరపాట్ల జాబితా నుంచి వెల్లడి అయింది.
"ఎడ్మండ్ హాలే ఆర్థిక సహాయంతో జూలై 1687 లో Principia ప్రచురించబడింది. ఈ పనిలో,న్యూటన్ మూడు సార్వత్రిక చట్టాలు(universal law of gravitation)ని పేర్కొన్నాడు. ఇది ఒక విప్లవాత్క్మక అవిష్కరణ.." Principia తో, న్యూటన్ అంతర్జాతీయంగా గుర్తించబడిన్నాడు.అతను స్విస్ జన్మించిన గణిత శాస్త్రజ్ఞుడు నికోలస్ Fatio డి Duillier తో తీవ్రమైన సంబంధం ఏర్పడింది, శాస్త్రజ్ఞుడు నికోలస్ Fatio డి Duillier సహా, అభిమానులతో ఒక సర్కిల్ ఏర్పాటు చేసుకున్నాడు.కాని ఇది ఆకస్మికంగా 1693 లో ముగిసింది, మరియు అదే సమయంలో న్యూటన్ నాడీ వ్యవస్థ దెబతినింది.
గతి శక్తి
ఒక వస్తువు గమనంలో ఉన్నపుడు దాని గమనం వల్ల కలిగిఉండే అదనపు శక్తిని గతిశక్తి గా వ్యవహరిస్తారు. దీనిని ఈ క్రింది విధంగా నిర్వచించవచ్చు.
గమనం లో ఉన్న ఒక వస్తువును చలన రహిత స్థితిలోకి తీసుకొని రావడానికి అవసరమైన శక్తిని గతి శక్తిగా వ్యవహరిస్తారు.
తత్వము
తత్వము లేక తత్వ శాస్త్రము తర్కము మరియు వివేచనలతో ప్రాపంచిక, దైనందిన, అస్థిత్వ, సత్య, న్యాయ, జ్ఞాన, భాష మున్నగు పెక్కు వైవిధ్య విభాగాలలోని సమస్యలకు సమాధానాలను ప్రతిపాదించే శాస్త్రము.
తత్వశాస్త్రాధ్యయనం, పరిశోధన చేసేవారిని తత్వవేత్త లేదా తాత్వికులు అంటాం. ప్రపంచ ప్రఖ్యాతిగాంచిన తత్వవేత్తలు:
1. అరిస్టాటిల్
2. ప్లేటో
3. సోక్రటీసు
4. పైథాగరస్
5. థేలీస్
6. హెరాక్లిటస్
7. పార్మెనిడిస్
8. ఎంపిడోక్లీస్
9. అనగ్జాగరస్
10. డెమొక్రటిస్
11. ఎపిక్యురస్
12. బేకన్
13. హాబ్స్
14. దె కార్త్
15. స్పినోజా
16. లెబ్నిజ్
17. జాన్ లాక్
18. బిషప్ బెర్క్లీ
19. డేవిడ్ హ్యూమ్
20. రూసో
21. వోల్టేర్
22. కాంట్
23. హెగెల్
24. షోపెన్ హూవర్
25. నీషే
26. కీర్క్ గార్డ్
27. కారల్ మార్క్స్
28. విలియం జేమ్స్
29. బెర్గ్ సన్
30. బెర్ట్రాండ్ రస్సెల్
31. జీన్-పాల్ సార్ట్రే
32. అనగ్జిమాండర్
33. అనగ్జిమెనీస్
1. శంకరాచార్యుడు
2. గౌతమ బుద్ధుడు
3. ఆచార్య నాగార్జునుడు
4. రామానుజాచార్యుడు
5. మధ్వాచార్యుడు
6. నింబార్కుడు
7. వల్లభాచార్యుడు
8. చైతన్య మహాప్రభు
9. రాజా రామమోహనరాయ్
10. దయానంద సరస్వతి
11. రమణ మహర్షి
12. రామకృష్ణ పరమహంస
13. స్వామి వివేకానంద
14. అరవిందుడు
15. రవీంద్రనాథ టాగూరు
16. మహాత్మాగాంధీ
17. ఎం.ఎన్. రాయ్
18. జిడ్డు కృష్ణమూర్తి
ఎస్.పి.శైలజ
శ్రీపతి పండితారాధ్యుల శైలజ ఆంధ్రప్రదేశ్కు చెందిన ఒక సినిమా గాయని మరియు డబ్బింగ్ కళాకారిణి. తెలుగు, తమిళ, కన్నడ సినిమాలలో ఐదువేలకు పైగా పాటలు పాడింది. ఈమె ప్రముఖ గాయకుడు ఎస్.పీ.బాలసుబ్రహ్మణ్యం చెల్లెలు మరియు శుభలేఖ సుధాకర్ భార్య. ఈమె కూడా అన్న లాగే ఎన్నో చిత్రాలలో పాటలు పాడారు.
నెల్లూరు జిల్లా కోనేటమ్మ పేటలో సాంప్రదాయ శైవ కుటుంబంలో జన్మించిన సుశీల తండ్రి సాంబమూర్తి ప్రముఖ హరికథా భాగవతారు. అన్న ఎస్.పి. బాలసుబ్రహ్మణ్యం దక్షిణ భారత సినిమా రంగంలో ప్రసిద్ధి చెందిన నేపథ్యగాయకుడు. తండ్రి, అన్న కూడా ఈమెను బాగా చదివించాలని అనుకునేవారు.
1977లో బాలసుబ్రహ్మణ్యం ట్రూపు వారు విదేశాలలో ప్రదర్శనలివ్వడానికి వెళ్తున్నప్పుడు వారికి వీడ్కోలు ఇవ్వడానికి విమానాశ్రయానికి శైలజ కూడా వెళ్ళింది. అక్కడ విమానం ఆలస్యం కావడంతో కాలక్షేపానికి సినీ దర్శకుడు కె.చక్రవర్తి సమక్షంలో సరదాగా పాటలు పాడింది. ఆ తర్వాత చక్రవర్తి గారు ఆమెను తొలిసారిగా మద్రాసు పిలిపించి మార్పు (1978) సినిమా కోసం పాట పాడించారు. ఈనాటి ప్రముఖ దర్శకుడు తేజ ఆ సినిమాలో చిన్న పిల్లవాడిగా నటించాడు. ఈమె పాడిన పాటలలో సాగర సంగమంలోని "వేదం అణువణున నాదం", మొండి మొగుడు పెంకి పెళ్ళాంలోని "లాలూ దర్వాజ కాడా లష్కర్" అన్న పాటలు కొన్ని చాలా ప్రసిద్ధి చెందాయి.
ఈమె మద్రాసులో భరతనాట్యం నేర్చుకొని అరంగేట్రం ఇస్తున్నప్పుడు, దానికి వచ్చిన కె.విశ్వనాథ్ తాను తీస్తున్న సాగర సంగమంలో ఒక నాట్యం చేసే పాత్ర కోసం ఈమెను, కుటుంబసభ్యుల్ని ఒప్పించి మొదటిసారిగా నటింపజేశారు. అలా శాస్త్రీయ నృత్యంలో శిక్షణ ఉన్న శైలజ కె.విశ్వనాథ్ దర్శకత్వం వహించిన సాగర సంగమంలోని "వేదం అణువణువున నాదం" అన్న పాటలో శాస్త్రీయ నృత్య కళాకారిణిగా నటించింది. ఇదే ఈమె నటించిన ఏకైన చిత్రం.
ఈమె సుమారు 70 సినిమాలలో చాలా మంది నటీమణులకు గాత్రదానం చేశారు. అందులో మొదటిది పట్నం వచ్చిన పతివ్రతలు. అందులో ఆమె రాధిక గారికి తన గొంతును వాడారు. ఈమె గాయనిగానే కాక సినిమాలలో టబూ, సోనాలీ బింద్రే మొదలైన వారికి తెలుగు సినిమాలలో డబ్బింగు చెప్పింది. ఆ తర్వాత వసంత కోకిలలో శ్రీదేవి గారికి, నిన్నే పెళ్లాడుతా మరియు మురారి చితాలల్లో టబుకి కూడా ఈమే డబ్బింగ్ చెప్పింది.
ఈమె శుభలేఖ సుధాకర్ను పెళ్ళి చేసుకున్నది. వీరికి ఒకే అబ్బాయి - శ్రీకర్.
బాలు (2005 సినిమా)
ఈ చిత్రంలో మణి శర్మ స్వరపరచిన ఆరు పాటలు ఉన్నాయి.
సినిమా డివిడి వెర్షన్ కెఎడి వినోదం, ద్వారా విడుదలైంది. పవన్ కళ్యాణ్ మరియు ఇతర తారాగణం మరియు సిబ్బంది ప్రత్యేక ఇంటర్వ్యూలో ఒక
ప్రత్యేక ఆకర్షణ.
మల్టిమీడియా
మల్టిమీడియా (Multimedia) అంటే భిన్న మీడియాల(ఉదహరణకి:అక్షరాలు,చిత్రాలు,శబ్దాలు,దృశ్యాలు,యానిమేషన్,ఇంటెరాక్టివ్ ఉపకరణాల) సంగమం.
ఇప్పటి మన ద్యనందిన జీవితాలలో మల్టిమీడియా ప్రభావం చాలా ఉంది."ఉదాహరణకి" ఉదయాన మనం నిద్రలేచి వార్తాపత్రిక చదవటం,టీ లేక కాఫీ తాగుతూ టీవి చూస్తూ మధ్యలో వచ్చే వ్యాపార ప్రకటన చూసి మీ మొబైల్ ఫోన్ ద్వారా(కబురు)మెసేజ్ పంపించి,మీ కార్యాలయంలో కంప్యూటర్ మీద పనిచేసి ఇంటికి వస్తూ దారిలో చూసిన సినిమా ప్రకటన చూసి కుటుంబంతో వెళ్లి చూసిరావటం వరకు ఎన్నో దశలలో మనకు తెలియకుండానే దీనిని వాడుతూ,ప్రభావానికి గురిఅవుతూ ఉన్నాం. 
ఇక వ్యాపార,వాణిజ్య కళారంగాలలో మల్టిమీడియా వాడకుండా ఉండటం వూహించలేము.ఇపుడు విద్య,విజ్ఞాన,వఇద్య రంగాలలో కూడా దీని ఉపయోగం,ప్రభావం గణనీయంగా ఉంది. వికీపీడియా ఇంగ్లీష్
జార్జి బెర్నార్డ్ షా
జార్జి బెర్నార్డ్ షా (George Bernard Shaw) (జులై 26 1856 - నవంబర్ 2 1950) ఐర్లాండు కు చెందిన ఒక ప్రముఖ రచయిత. డబ్లిన్‌లో జన్మించి ఇరవై సంవత్సరాల వయసులో లండన్ కు వెళ్ళి తన జీవితమంతా అక్కడే గడిపాడు. అతని రచనా వ్యాసాంగములో 60కి పైగా నాటకాలు రాశాడు. ప్రపంచంలో నోబెల్ బహుమతి (1925) తో పాటు ఆస్కార్ బహుమతి (1938) కూడా పొందిన ఏకైక వ్యక్తి బెర్నార్డ్ షా. 94 సంవత్సరాల వయసులో కన్నుమూశాడు.
అకాడమీ పురస్కారాలు
ఆస్కార్ అవార్డుగా ప్రసిద్ధిచెందిన అకాడమీ అవార్డులు (Academy of Motion Picture Arts and Sciences) (AMPAS) ప్రతీ యేటా చలనచిత్ర రంగంలో అత్యుత్తమ ప్రతిభ కనబర్చిన దర్శకులకు, నటీనటులకు, రచయితలకు మరియు ఇతర సాంకేతిక నిపుణులకు ఇచ్చే ప్రతిష్ఠాత్మక బహుమతులు. దీని బహుమతి ప్రదానోత్సవం అత్యంత వైభోగంగా జరుపడమే కాకుండా ప్రపంచ వ్యాప్తంగా అనేక మంది వీక్షిస్తారు.
మొట్ట మొదటి అకాడమీ అవార్డుల ప్రధానోత్సవం మే 16, 1929లో హాలీవుడ్ లోగల హోటల్ రూజ్వెల్ట్ లో జరిగింది. 1927, 1928 సంవత్సరాలలో చలన చిత్ర రంగంలో అత్యుత్తమ ప్రతిభ కనబరిచిన వారిని సన్మానించడం కోసం నటుడు డగ్లస్ ఫెయిర్ బ్యాంక్స్ మరియు విలియం డెమిలీ కలిసి ఇది ఏర్పాటు చేశారు.
చక్రపాణి రంగనాథుడు
చక్రపాణి రంగనాథుడు తొలి జీవితంలో వైష్ణవుడు. ఇతను మత విషయంలో పాల్కురికి సోమనాథునితో వాదన పడుతుంది. శివుడు కాని వాడిని కంటితో కూడా చూడను అనే నియమం ఉండటం వల్ల తెరచాటున ఉండి సోమనాథుడు, తన కుమారుడయిన చతుర్ముఖ బసవేశ్వరుణ్ణి ముందు ఉంచుకోని వాదనలో పాల్గొంటాడు. ఇద్దరికీ గొప్ప వాదన జరిగింది, రంగనాథుడు ఓడిపోతాడు! పరాజయ దు॰ఖంతో ఇంటి దారి పట్టి దారిలో వచ్చిన శ్రీశైలం శ్రీశైల మల్లిఖార్జునుడిని దర్శించుకోలేదట! దానితో రంగనాథుని రెండు కళ్ళు పొయినాయట! అహోబిళంలోని నరసింహస్వామిని ప్రార్థిస్తే ఆ స్వామి కలలో కన్పడి శివుని గొప్పదనాన్ని చెపితే సిగ్గుతో శ్రీశైలం వెళ్ళి మల్లికార్జునుణ్ణి పూజిస్తాడు. అప్పుడొక కన్ను వస్తుంది, తరువాత సోమనాథున్ని క్షమాపణ వేడుకుంటే రెండవ కన్ను వచ్చిందట! ఈ వృత్తాంతం మొత్తం కన్నడ పుస్తకం అయిన సోమనాథపురాణం (రచన: విరక్త తొంటెదార్యుడు) నందు వివరింపబడినది.
ఇతనికి కన్నులు ఓ సారి పొయి మరల వచ్చినట్టు ఇతని రచనల ద్వారా కూడా రూఢీ అవుతుంది.
ఇతను రచించిన కంటి రగడనందు:
అని చెప్పినాడు.
సోమనాథునితో వాదన కూడా నిజమే అని ఈ దిగువ పంక్తులు రూఢీ చేస్తాయి. ఈ కృతులన్నీ ఇప్పుడు దొరకవు, కానీ ఇన్ని వ్రాయడానికి కారణం మాత్రం తెలుస్తుంది! కళ్ళు పొయి వచ్చిన తరువాత తన ఎత్తు కృతులు సమర్పిస్తానని మొక్కుకున్నాడట! దానికే ఇలా వందలూ వేలూ పద్యాలు రచించినాడట. 
ఇతని నయన రగడ నుండే మరి కొన్ని లైన్లు - ఈ మొక్కు గురించి వివరిస్తూ:
కొంతమంది రంగనాథ రామాయణం కూడా చక్రపాణి రంగనాథుడే రచించినాడని భావిస్తూ వచ్చారు, కానీ రాంగనాథ రామాయణంలోనే ఈ గ్రంథాన్ని గోన బుద్ధభూపతి తన తండ్రి పేరుమీదుగా రచించినట్లు చెప్పినాడు. అందువల్ల ఈ చక్రపాణి రంగనాథుడు రంగనాథ రామాయణాన్ని రచించలేదు అని చెప్పవచ్చు.
కమ్మవారిపల్లె (పోరుమామిళ్ల మండలం)
కమ్మవారిపల్లె, వైఎస్ఆర్ జిల్లా, పోరుమామిళ్ల మండలానికి చెందిన గ్రామము.
అనంతామాత్యుడు
అనంతామాత్యుడు భోజరాజీయము అనే కావ్యం రచించిన కవి.
తెలుగు వారి ఇంటింటికి పరిచయమైన ఆవు పులి కథను రచించిన కవి పేరు అనంతామాత్యుడు. 1435 ప్రాంతంవాడు. అహోబిల నరసింహుని భక్తుడు అనతామాత్యుడు. తన మొదటి కావ్యాన్ని ఇతనికే అంకితమిచ్చ్హాడు. భోజరాజీయము అనే కావ్యాన్ని రచించాడు. తన కావ్యం నూతనంబయ్యు పురాకృతులట్లు సంతత శ్రవ్యమై పరగుతూ ఉంటుందని ఇందు చెప్పబడిన కథలన్నియు ప్రశస్త ధర్మోపదేశాలనీ అనంతుని విశ్వాసం. భోజరాజీయంలో అనంతామాత్యుడు మహాభారతంలోనుండి తనకు కావలసినంత తీసుకొన్నాడు. శకుంతలోపాఖ్యానంలో నన్నయ రచించిన - "నుతజల పూరితంబులగు నూతులు నూరిటికంటె సూనృతవ్రత యొక బావి మేలు" అనే పద్యాన్ని
శతకూపాధిక దీర్షిక 
శతవ్యాపధికంబు గ్రతువు శత యఙ్ఞ సము
న్నతు డొక్క సుతుడు దత్సుత 
సతకంబున కెక్కు డొక్క సత్యోక్తి నృపా.భోజరాజీయంలోని గోవ్యాఘ్ర సంవాదం అనంతామాత్యుని రచనా కల్పనా చాతురికి నిదర్శనము. ఈ గోవ్యాఘ్ర సంవాదంలో మూడు పెద్ద ఉపకథలున్నాయి.
ఈ ఉపాఖ్యానాలను, ఉపకథలను అనంతామాత్యుడు చాలా చాకచక్యంగా, అష్టాదశవర్ణనలు పెట్టి సజీవమైన భాషలో సామెతలూ పలుకుబళ్ళు వాడుతూ రచించాడు.
అనంతామాత్యుడు ఛందోదర్పణమనే ఛందోగ్రంధాన్ని కూడా రచించాడు. ఇందులో నాలుగు ఆశ్వాసాలున్నాయి. మొదటి ఆశ్వాసంలో గద్య పద్యాది కావ్య లక్షణాలు, గురులఘు నిర్ణయం, గణ నిరూపణ రెండో ఆశ్వాసంలో ఛందో నామాలు, మూదో ఆశ్వాసంలో దేశీయ వృత్తాలు, నాలుగో ఆశ్వాసంలో సంధి, సమాసాలు, దశదోషాలు ఉన్నాయి.
అనంతామాత్యుడు రసాభరణం అనే మరో కావ్యాన్ని కూడా రచించాడు. పోతన వంటి మహాకవి అనంతామాత్యుని అనుకరించాడు అంటే అనంతుని కవితా రచనలోని విశిష్టత అర్థమవుతుంది.
పిల్లలమర్రి పినవీరభద్రుడు
పిల్లలమర్రి పిన వీరభద్రుడు (1480) విద్వత్కవి. సరస్వతీ కటాక్షాన్ని పొందిన మహాకవి. "వాణి నారాణి' అని చెప్పినట్లు జనబాహుళ్యంలో ఉంది. పదిహేనో శతాబ్ధంలోని ఈ కవి "శృంగార శాకుంతలం", "జైమినీ భారతం" అనే గ్రంథాలు రచించాడు.
శృంగార శాకుంతలం నాలుగు ఆశ్వాసాల ప్రభంధం. వెన్నయామాత్యునికి అంకితం ఇచ్చాడు. ఈ కావ్యానికి పేరు పెట్టడంలో శ్రీనాథుని అనుకరించాడు. వ్యాస భారతంలోని మూలకథను గాని, కాళిదాసు అభిఙ్ఞాన శాకుంతలమును గాని యధాతధంగా అనుసరించక రెండింటిని కలిపి మృదు మధుర శృంగార రస ప్రభందంగా శృంగార శాకుంతలాన్ని రచించాడు. ఈ కావ్యంలో శృంగార రసపోషణకు ప్రాధాన్యం ఉంది.
జైమిని భారతం పిల్లలమర్రి పినవీరభద్రుని రెండొ కావ్యం. ఇది 8 ఆశ్వాసాల ప్రభందం. దీనిని సాళువ నరసింహరాయలకు అంకితం ఇచ్చాడు. జైమినీ భారత రచనా నైపుణ్యాని నరసింహరాయలు మెచ్చుకొన్నట్లు జైమిని భారత పీఠికలో కవి చెప్పుకొన్నాడు. భారతంలోని అశ్వమేధ పర్వ కథే జైమిని భారతంలోని ఇతివృత్తం. కురుక్షేత్ర యుద్ధం తరువాత ధర్మరాజు చేసిన అశ్వమేధ యాగాన్ని గురించి జైమిని అనే మహర్షి జనమేజయునికి చెప్పిన విషయం ఇందులో ముఖ్యమైంది. మహాభారతంలో లేని ఉపాఖ్యానాలు - కుశలవోపాఖ్యానం, చంద్రహాస చరిత్ర, ప్రమీలార్జునీయం, ఉద్దాలకుని చరిత్ర వంటివి జైమిని భారతంలో ఉన్నాయి. ఈ కావ్యంలో ప్రారంభంలో శైలి ఫ్రౌఢమైనది అయిన తరువాత రమ్య శైలిని కవి పాటించాడు. తెలుగు పలుకుబడులను ఈ కవి చక్కగా ప్రయోగించాడు. తరువాతి ప్రబంధ రీతికి శ్రీనాథుని వలెనే పిల్లల మర్రి పినవీరభద్రుడు కూడా మార్గదర్శకుడే.
గౌరన
శ్రీనాథునికి సమకాలికుడైన కవులలో గౌరన ఒకడు. 15వ శతాబ్దం పూర్వార్ధంలోని వాడు. ద్విపద కావ్య రచనను పునరుద్దరించినవాడు గౌరన. తెలుగులో నవనాధ చరిత్ర, హరిశ్చంద్రోపాఖ్యానము అనే ద్విపద కావ్యాలను, సంస్కృతంలో లక్షణ దీపిక అనే ఛందో గ్రంథాని రచించాడు. ఇతడు శివభక్తుడు. తన కావ్యాలన్నిటిని శ్రీశైల మల్లిఖార్జునునికి అంకితమిచ్చాడు.
శ్రీ గిరి కవి నవనాధ చరిత్రను పద్య ప్రబంధంగా రచించాడు. దీనిని అనుసరించి గౌరన ద్విపద కావ్యాన్ని రచించాడు. ఇందులో తొమ్మిది మంది శైవ సిద్దుల మహాత్మ్యం వర్ణించబడిండి. వీరిలో మీననాధుడు అపార మహిమాన్వితుడు. ఆనాటి జనసామాన్యంలో వ్యాప్తిలో ఉన్న సారంగధర కథను రెండు ఆశ్వాసాలలో రచించాడు. చేమకూర వెంకటకవి గౌరన సారంగధర చరిత్రను అనుసరించే సారంగధర కథను రచించాడు. 15వ శతాబ్దంలోని తెలుగు దేశ సాంఘిక స్థితిగతులను తెలుసుకోవడానికి గౌరన రచన ఉపకరిస్తుంది. ఇందులో గొల్లవారికి సంబంధించిన విశేషాలు, పశురోగ వివరణలు ఉన్నాయి.
హరిశ్చంద్రుని కథను కావ్య వస్తువుగా గ్రహించిన తెలుగు కవుల్లో గౌరన ప్రథముడు. స్కాంద పురాణాన్ని అనుసరించి గౌరన హరిశ్చంద్రోపాఖ్యానాన్ని రచించాడు. వేదపురాణలలోలేని నక్షత్రకుని పాత్రను గౌరన సృష్టించాడు. హరిశ్చంద్రోపాఖ్యానము సత్య వీర రసస్ఫోరకంగా అనల్ప కల్పనా కవితా చమత్కృతితో అనన్య సామాన్య ప్రతిభతో ఒక ప్రభంధంగా తీర్చిదిద్దబడింది. గౌరన కవిత్వంలో వాస్తవికత ఎక్కువ. స్వభావోక్తులు గౌరన కవితకు అందం తెచ్చాయి. పదప్రయోగనైపుణ్యంలోను, నాటకోచిత రచనలోను, భవ ఔన్నత్యంలోను గౌరన తన ప్రతిభను నిరూపించుకొని సరస సాహిత్య లక్షణ విచక్షణుడు అన్న బిరుదును సార్థకం చేసుకొన్నాడు.
జక్కన
జక్కన ఒక ప్రాచీన తెలుగు కవి.
విక్రమార్క చరిత్రను జక్కన రచించాడు. విక్రమార్క చరిత్ర 8 ఆశ్వాసాల ప్రభంధము. ఇందులో 1519 గద్య పద్యాలున్నాయి. ఈ కావ్యము వెన్నెలకంటి సిద్దయ మంత్రికి అంకితం ఇవ్వబడింది. జక్కన శ్రీనాథునికి సమకాలికుడు.
విక్రమార్క చరిత్ర చారిత్రక కావ్యం కాదు. విక్రమార్కుని సాహస కృత్యాలతో, ఔదార్యాలతో కూడిన కథలతో ఈ కావ్యం ఉంటుంది. సంస్కృతంలోని విక్రమార్క చరిత్రకు అనువాదం కాదు. స్వతంత్ర రచన. ఈ కావ్యంలో జక్కన కల్పనా శక్తి, కథానైపుణ్యము, పునరుక్తి లేని వర్ణనా విన్యాసము, రమణీయమైన శయ్యా సౌభాగ్యము కనిపిస్తాయి.
అని కృతి స్వీకర్త తనను పొగిడినట్లు జక్కన చెప్పుకొన్నాడు. ఇది కథాకావ్యమైన ప్రభంధ ధోరణిలో ఉంది. కావ్య ప్రారంభంలోని మధురానగర వర్ణన 44 పద్యాలలో ఉంది. మల్లన రాజశేఖర చరిత్ర కథకు మూలం, జక్కన విక్రమార్క చరిత్రలోని రాజశేఖర కథ అని పల్లా దుర్గయ్య అభిప్రాయము.
విక్రమార్క చరిత్ర
వచన కవిత
పాతకాలం పద్యమైతే వర్తమానం వచన కవిత. ఆంగ్లంలోని ఫ్రీవర్స్ అన్నదానికి సమానార్థకంగా వచన కవిత అన్న పదం ప్రయోగింపబడుతోంది. తెలుగు కవిత్వం ప్రక్రియలలో ఎక్కువమందిని ఆకట్టుకున్నది వచన కవిత్వమే. తెలుగు కవిత్వానికి పద్యమే దిక్కు అన్నది అంగీకరించక, కొత్త ధోరణుల్లో తెలుగు కవితా ప్రక్రియలకు శ్రీకారం చుట్టాలన్న తపనతో యువ కవులు చేసిన ప్రయోగమే వచన కవిత.
కుందుర్తి ఆంజనేయులు వచన కవితా పితామహుడుగా ప్రసిద్దుడయ్యాడు. పద్యమే కవిత్వమని అపోహ పడేవారికి ఆధునిక కాలానికి వచనమే తగినదని నిరూపించే దశలో కుందుర్తి 1958లో ఫ్రీవర్స్ ఫ్రంట్ ను స్థాపించాడు. నగరంలోవాన కుందుర్తి రచించిన వచన కవితా కావ్యం. ఈ కావ్యాన్ని వచన కవితకు లక్షణ దీపికగా కుందుర్తి రచించాడు. వచన కవితా ఉద్యమం తెలుగు సాహిత్య లోకంలో దుమారం లేపింది. చర్చలు, వాదోపవాదాలు, తిరస్కారాలు వంటి వాటితో తెలుగు సాహిత్య లోకం హోరెత్తింది. వచనం లో రాస్తే అది కవిత్వమెట్లా అవుతుందని వచన కవులను ప్రశ్నించిన వాళ్ళున్నారు.
కవి భావుకతకు, భావప్రకటనా స్వేచ్చకు చందస్సు ఆటంకం కాబట్టి చందోరహితమైన వచనం సామాన్యుడికి కూడా అందుబాటులో ఉంటుందన్నది వచన కవుల అభిప్రాయం. వచన కవితకు శిష్ట్లా , పఠాభి, నారాయణ బాబు, శ్రీశ్రీ వంటి వారు అద్యులు కాగా, కుందుర్తి వచన కవితా ఉద్యమాన్ని నిర్వహించి వచన కవితా పితామహుడు అని పేరు తెచ్చుకున్నాడు.
వచనకవిత చందో ప్రాధాన్యం లేనిది కాబట్టి అనవసర పదాలు, పదాడంబరం పట్ల ప్రత్యేక శ్రద్దా ఉండవు. జనజీవితంలోని అలంకారాలకు ప్రాధాన్యతనివ్వడం వచన కవుల ప్రత్యేకత. ఆధునిక కవుల్లో అద్భుతమైన వచన కవితలు రాస్తున్నవారిలో కె. శివారెడ్డి, నందినీ సిధారెడ్డి, ప్రేంచంద్, అఫ్సర్ వంటి కవులు వచన కవితా ప్రక్రియకు వన్నెలు తెస్తున్నవారు. ఇప్పుడు పద్యం రాసే వారికంటే వచన కవిత రాయడం వైపే మొగ్గు చూపేవారు ఎక్కువ. ఫ్రీవర్స్ ఫ్రంట్ ప్రతి సంవత్సరం ఒక ఉత్తమ వచన కావ్యానికి పురస్కారాన్ని ప్రకటించి వచన కవితా ప్రక్రియను పరిపుష్టం చేస్తోంది.